Kami Ke Makassar Sebelum PKP Dikeluarkan, Kata Haji Ali Dad

KOTA KINABALU: Kesemua 12 orang jemaah tabligh dari Beaufort yang  menghadiri Ijtima’ Tabligh Akbar  Dunia  Zon Asia 2020 di Pakatto, Kabupaten Gowa Makasar Indonesia berada di negara jiran itu sebelum Perintah Kawalan Pergerakan (PKP) dikeluarkan oleh Kerajaan  Malaysia.

“Selain itu, tiada seorang pun dari kami yang menghadiri Perjumpaan Tabligh di Masjid Sri Petaling baru-baru ini,” kata Ketua Rombongan, Haji Ali Dad Fazal Elahi.

Beliau berkata demikian ketika menghubungi Utusan Borneo kelmarin bagi menepis pelbagai khabar angin mengenai jemaah tabligh yang menghadiri Ijtima’ Tabligh Dunia Zon Asia di Makassar.

Menurutnya, rombongan jemaah tabligh dari Beaufort tiba di Makassar sebelum PKP dilaksanakan oleh Kerajaan Malaysia.

“Ada yang tiba di Makassar pada 10 Mac, 12 Mac dan ada yang tiba pada 17 Mac iaitu sebelum Perintah Kawalan Pergerakan (PKP) dilaksanakan,” katanya.

“Apabila Pemerintah Indonesia meminta jemaah tabligh menangguhkan perhimpunan kerana virus COVID-19 maka ketua-ketua atau dikenali Syura Jemaah Tabligh Indonesia memberitahu semua hadirin bahawa perhimpunan yang sepatutnya berlangsung selepas solat Asar 19 Mac dan dijadual tamat pada 23 Mac ditangguhkan. Selepas solat Zohor pada 19 Mac, Maulana Ibrahim memberi nasihat dan membacakan doa kepada peserta..“Sebelum solat Zohor pada 20 Mac, kami sudah menaiki pesawat dari Makassar ke Tarakan dan transit selama 30 minit di Balikpapan. Sampai di Tarakan, kami menginap di Hotel Swissbell Tarakan kerana penerbangan dari Tarakan ke Tawau ialah pada 21 Mac jam 11.00 pagi menggunakan pesawat Maswing.

“Bagaimanapun kami tidak dibenarkan menaiki pesawat. Selaku ketua rombongan , saya hubungi Sharifah Zaleha Habib Yusuf di  Pejabat Majis Keselamatan Negeri Sabah dan minta kebenaran untuk  kami balik ke Sabah,” katanya.

“Kami  tidak dibenarkan menggunakan pesawat kerana ramai orang awam. Maka kami  dinasihatkan ikut jalan  laut dari Tarakan ke Tawau,” kata Haji Ali Dad.

“Kami sewa bot dan  Pemerintah Indonesia membuka jalan dan kami diminta ke Pelabuhan Besar Tarakan untuk cop pasport dan kami  keluar menggunakan Bot  Barongko Masagena’e dari Tarakan dengan diiringi oleh bot Marin hingga sempadan Sabah  supaya selamat sampai ke pelabuhan Tawau dan tiba kira-kira  jam 3.40 petang.

“Waktu itu hari Sabtu 21 Mac, semua pejabat tutup. Tapi Alhamdulillah semua agensi Pejabat Kerajaan Sabah, Pengarah Imigresen, Jabatan  Kesihatan, Askar, PDRM, JHEIANS dan lain-lain menunggu kami,” katanya.

“ Alhamdulillah, kami rombongan jemaah tabligh Sabah, Markaz  Haji Akhbar Khan Kampung  Bingkul Beaufort bersyukur dilayan dengan  baik dan dibenarkan pulang Ke Sabah. Kami sedia memberi kerjasama sepenuhnya kepada pihak kerajaan,” katanya.

“Ketika ini kami ditempatkan di IPG Tawau di Balung untuk kuarantin selama 14 hari.Selain Haji Ali Dad Fazal Elahi, delegasi dari Sabah yang lain ialah Chong Wee Lon, Latip Kula, Poh Chang-Kee @ Jamal Poh, Mohd Sari Abdul Samad, Mohd Anizam Mohd Alifa, Abd Rahman Haji Omar, Zulkifle Hidop, Rusbandi bin Sahar Satria, Kadir bin Talib, Donius Yapai dan Bundo Mussappa.

“Kami mengucapkan terima kasih kepada semua yang terlibat terutamanya Kerajaan Negeri Sabah. Kami dilayan dengan cukup baik dan dijaga seperti VIP,”  katanya.


Dadah: 34 Orang Ditahan Dalam Operasi Ice Breaker

KOTA KINABALU: Seramai 34 individu ditahan polis dalam Operasi Ice Breaker kerana terbabit penyalahgunaan dadah sepanjang minggu lalu berakhir semalam.

Mereka berusia 17 hingga 52 tahun ditahan di sekitar Kota Kinabalu dan 11.50 gram dadah jenis syabu dirampas.

Ketua Polis Daerah Kota Kinabalu Asisten Komisioner Habibi Majinji berkata, operasi itu bermula 28 Julai membabitkan pasukan Bahagian Siasatan Jenayah Narkotik Ibu Pejabat Polis Daerah (IPD) Kota Kinabalu, dibantu anggota pelbagai cawangan dan balai polis.

Katanya, tumpuan adalah lokasi penagihan dadah terutamanya di Kampung Sembulan, Kampung Labou, sekitar Likas dan bandar raya Kota Kinabalu.

“Seramai 11 daripada 34 orang yang ditahan adalah warga asing dan nilai rampasan dadah cecah RM1,800,” katanya dalam satu kenyataan, hari ini.

Katanya, tahanan disiasat mengikut Seksyen 39A(1), Seksyen 12(2), Seksyen 15(1)(a) Akta Dadah Berbahaya 1952 dan Seksyen 3(1) Akta Dadah Berbahaya (Langkah-Langkah Pencegahan Khas) 1985 kerana menjalankan aktiviti pengedaran dadah.

Beliau berkata, pihaknya akan terus menjalankan penguatkuasaan mengekang penyalahgunaan dadah di daerah itu dan meminta kerjasama orang ramai untuk melaporkan sebarang maklumat berkaitan.


Christina Lawat Muzium Turki Promosi Pelancongan Sukan Di Sabah

KOTA KINABALU: Timbalan Ketua Menteri Datuk Christina Liew buat julung kalinya mengadakan lawatan ke Muzium Besiktas Jimnastik Kulubu (Besiktas Gymnastic Club) di Istanbul dalam usaha mempromosikan Pelancongan Sukan di Sabah.

Muzium yang dikunjungi itu adalah sebuah stadium Vodafone Park dengan kapasiti tempat duduk sebanyak 40,000 kerusi.

Christina yang juga Menteri Pelancongan, Kebudayaan dan Alam Sekitar dibawa melawat muzium berkenaan oleh Ketua Pegawai Pemasaran Umut Kutlu.

“Sukan antarabangsa mampu menyatukan masyarakat dari seluruh dunia. Saya gembira mendengar khabar Umut Besiktas Jimnastik Club ingin mengambil peluang Tahun Melawat Malaysia 2020 bagi mengukuhkan lagi hubungan dengan Sabah,” katanya dalam satu kenyataan di sini pada Selasa.

Ditubuhkan pada 1903, kelab itu telah melahirkan pemain bola sepak lagenda Turki yang mewakili negara itu mencapai kejayaan.

Christina juga menerima idea untuk pertukaran lawatan oleh golongan atlet dan pegawai sukan di antara Turki dan Sabah.

Dalam pada itu, Umut turut mencadangkan agar satu perlawanan persahabatan bola sepak di antara pemain veteran di Sabah dan Turki.

Menurutnya, rakyat Turki turut terkejut melihat ramai peminat bola sepak Malaysia di setiap kejohanan sukan itu khususnya Piala Dunia dan Liga Bola Sepak Turki.

Dalam lawatan itu, Christina turut menerima jersi khas kelab itu daripada Umut.


Remaja dibakar tolak pinangan

ISLAMABAD: Seorang remaja berusia 16 tahun cuba dibakar hidup-hidup hanya kerana dia menolak pinangan seorang lelaki, dalam kejadian di daerah Muzzafargarh, Pakistan, beberapa hari lalu.

Daily Mail melaporkan, mangsa dipercayai diserang pada awal pagi Khamis lalu apabila suspek yang sudah ditahan itu mencurah minyak dan menyalakan api pada mangsa.

Bagaimanapun mangsa bernasib baik apabila dilaporkan berada dalam keadaan stabil selepas dikejarkan ke hospital daerah Muzzafargarh untuk rawatan.

Ibu mangsa yang membuat laporan polis berkata, dia menyedari kejadian itu ketika terdengar jeritan kuat anaknya pada jam 1.30 pagi sebelum ternampak kelibat dua lelaki yang melarikan diri selepas melakukan perbuatan itu.

Dia yang panik kemudian mendapatkan pertolongan ahli keluarga lain untuk memadam kebakaran.

Ibu mangsa mendakwa, suspek dan rakannya ingin membunuh anaknya kerana menolak pinangan yang diaturkan oleh ibu bapa pihak lelaki.

Sementara itu, polis berkata, kejadian itu menyebabkan mangsa melecur teruk pada muka, badan dan lengannya.

Siasatan lanjut polis turut menemui dompet, wang serta nota yang tertulis dua nombor telefon di lokasi kejadian. – Agensi


Klinik Swasta Cetus Kluster Baharu Di Sabah

KOTA KINABALU: Sebuah klinik swasta disyaki menjadi punca penularan Covid-19 yang mencetuskan kluster baharu berkaitan tempat kerja yang dilaporkan di Sabah pada hari ini.

Jurucakap perkembangan harian Covid-19 Sabah Datuk Masidi Manjun berkata, kluster membabitkan sebuah klinik di pekan Ranau itu tercetus selepas dua kakitangannya dikesan positif Covid-19 melalui saringan bergejala pada 10 Julai lalu.

Katanya, kedua-dua kakitangan klinik itu menjadi kes indeks bagi kluster berkenaan yang setakat ini merekodkan 15 kes positif Covid-19 termasuk membabitkan pelanggan klinik terbabit.

“Kluster Pekan Ranau itu membabitkan jangkitan yang disyaki bermula di sebuah klinik swasta sebelum menular kepada pelanggannya.

“Kluster tempat kerja ini dikesan oleh klinik berkenaan melalui saringan bergejala apabila dua orang kakitangan disahkan positif Covid-19 pada 10 Julai lalu, sekali gus menjadi kes indeks.

“Saringan terhadap 246 kontak seterusnya mengesan 13 lagi kes positif, masing-masing enam kes pada 13 Julai, dua kes pada 14 Julai dan lima kes pada 15 Julai,” katanya dalam kenyataan media malam ini.

Secara keseluruhan, Sabah hari ini merekodkan 326 kes baharu Covid-19 dengan tiga kematian iaitu masing-masing satu di Kota Kinabalu, Kalabakan dan Semporna, manakala seramai 345 pesakit dilaporkan sembuh.

Setakat hari ini, seramai 2,216 pesakit Covid-19 masih dirawat di hospital dan Pusat Kuarantin dan Rawatan Berisiko Rendah di seluruh negeri, mewakili 48.96 peratus penggunaan katil daripada 4,526 katil yang disediakan untuk pesakit Covid-19 di Sabah. – HMetro

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Amaran Hujan Lebat Di Banyak Kawasan Negeri Semenanjung Dan Sabah Sehingga Esok

KUALA LUMPUR, 26 Nov : Jabatan Meteorologi Malaysia (MetMalaysia) hari ini mengeluarkan amaran cuaca buruk dan waspada, dengan hujan lebat dijangka berlaku di banyak kawasan di enam negeri Semenanjung dan beberapa kawasan di Sabah sehingga esok.

MetMalaysia dalam kenyataan memaklumkan, amaran cuaca buruk dengan hujan lebat berterusan diramal berlaku di daerah Tumpat, Pasir Mas, Kota Bharu, Jeli, Tanah Merah, Bachok, Machang, Pasir Puteh dan Kuala Krai di Kelantan manakala di Terengganu melibatkan Besut, Setiu, Kuala Nerus, Hulu Terengganu, Kuala Terengganu dan Marang.

Menurut kenyataan itu, amaran cuaca waspada dengan hujan lebat pula dijangka berlaku di seluruh negeri Perlis manakala di Kedah melibatkan daerah Langkawi, Kubang Pasu, Kota Setar, Pokok Sena, Padang Terap, Pendang, Sik dan Baling.

Selain itu, amaran cuaca waspada dengan hujan lebat turut diramal berlaku di Hulu Perak, Kuala Kangsar dan Kinta di Perak manakala di Kelantan (Gua Musang); Terengganu (Dungun dan Kemaman); Pahang (Jerantut, Kuantan, Pekan dan Rompin); serta Sabah (Telupid, Beluran, Sandakan dan Kudat).- BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Individu Dari Sabah Ke Semenanjung Tidak Perlu Ujian Saringan Covid-19

KOTA KINABALU: Kerajaan memutuskan semua individu dari Sabah yang ingin ke Semenanjung Malaysia tidak perlu lagi menjalani ujian sarigan Covid-19.

Menteri Kerajaan Tempatan dan Perumahan, Datuk Seri Panglima Masidi Manjun berkata, individu dari Sabah tidak perlu lagi menjalani ujian RT-PCR atau RTK-Ag Covid-19 sebelum berlepas dari Sabah.

Bagaimanapun, individu dari Sabah yang ingin pergi ke Sarawak dan Wilayah Persekutuan (WP) Labuan perlu menjalani ujian RT-PCR COVID-19 dalam tempoh tiga hari sebelum berlepas dari Sabah. Keperluan ini selaras dengan ketetapan Kerajaan Negeri Sarawak dan Jawatankuasa Pengurusan Bencana WP Labuan.

Untuk pergerakan masuk ke Sabah pula, kerajaan membenarkan rakyat Malaysia dan pemegang MyPR serta suami atau isteri dan tanggungjawan mereka untuk masuk ke Sabah.

Turut dibenarkan masuk ke Sabah adalah pemegang pas-pas imigresen jangka panjang (warganegara & bukan warganegara), pemegang pas sementara yang sah tempoh meliputi individu yang bekerja di Sabah yang terdiri daripada anggota Perkhidmatan Awam Persekutuan lantikan tetap/kontrak/interim/ anggota Badan Berkanun, pekerja sektor swasta serta tanggungan.

Selain itu, pelajar sedia ada dan pelajar baharu di Institusi Pengajian Tinggi Awam/Swasta (IPTA/S) negeri Sabah serta penjaga dan pelajar di institusi negeri sama ada warganegara atau bukan warganegara turut dibenarkan masuk ke Sabah.

“Kerajaan turut membenarkan individu dan pasangan yang menghadiri tugas rasmi, mesyuarat, urusan kecemasan atau review di hospital, bernikah atau berkahwin serta pengangkutan darat (transporter) melalui jalan darat daripada Sarawak & WP Labuan.

“Ini adalah bagi kategori yang tidak dinyatakan wajib memohon kebenaran khas dengan merujuk kepada Panduan Kebenaran Masuk ke Sabah daripada Semenanjung Malaysia, Sarawak dan W.P. Labuan yang dikeluarkan oleh Pejabat Hal Ehwal Dalam Negeri dan Penyelidikan, Jabatan Ketua Menteri.

“Maklumat lanjut berhubung syarat kemasukan boleh disemak dengan melayari sesawang https://hednp.sabah.gov.my/,” jelasnya.

Menurutnya, pergerakan semua individu yang dibenarkan masuk ke Sabah melalui pintu masuk udara, laut dan darat perlu menjalani ujian RT-PCR atau RTK-Ag COVID-19 dalam tempoh tiga hari sebelum perjalanan.

Hanya individu yang tidak bergejala dengan keputusan ujian negatif akan dibenarkan masuk ke Sabah. – BorneoToday

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Remaja Berusia 13 Tahun Ditahan Cuba Jual Rokok Bernilai Lebih RM72 Ribu

SANDAKAN: Tindakan licik seorang remaja lelaki menyembunyikan rokok pelbagai jenama bernilai RM72,500 di dalam sebuah bilik berjaya dihidu Pasukan Polis Marin (PPM), semalam.

Suspek berusia 13 tahun itu dilihat mencurigakan berhampiran bilik dipercayai tempat simpanan rokok di Blok HS-6 Jalan Pryer, jam 9.40 malam.

Komander PPM Wilayah Empat Sabah, Asisten Komisioner Mohamad Pajeri Ali berkata pihaknya yang sedang menjalankan tugas risikan bertindak menahan dan memeriksa suspek.

“Suspek kemudian diperiksa namun gagal menunjukkan dokumen pengenalan diri yang sah.

“Dengan dipandu arah suspek, kita turut menemukan 35 karton rokok jenama Astro Hijau, 15 karton rokok Astro Merah, 55 karton rokok jenama Era Biru, 10 karton rokok jenama LA, 20 karton rokok jenama Premium dan 10 karton rokok jenama Absolute di dalam sebuah bilik,” katanya dalam kenyataan media hari ini.

Mohamad Pajeri berkata semua rokok berkenaan dipercayai cuba dijual oleh suspek di kawasan berkenaan.

“Suspek ditahan manakala barangan dirampas dan disiasat dibawah Seksyen 135 (1) Akta Kastam 1967 kerana cuba memasarkan rokok tanpa membayar cukai.

“Semua barang rampasan dibawa ke Pangkalan PPM Sandakan sebelum dirujuk kepada Jabatan Siasatan Jenayah Ibu Pejabat Polis Daerah (IPD) Sandakan untuk tindakan lanjut,” jelasnya.


Pejuang Enggan Tandatangan MoU, Ada Unsur ‘Rasuah’, Kata Dr M

KUALA LUMPUR: Pengerusi Pejuang Dr Mahathir Mohamad berkata Ahli Parlimen parti itu tidak akan menandatangani Perjanjian Persefahaman (MoU) bersama kerajaan.

Bercakap pada sidang media di Langkawi, bekas Perdana Menteri itu berkata beliau percaya pembangkang perlu bebas untuk memastikan semak dan imbang terhadap kerajaan.

“Jadi ini kita dapati bahawa kalau kita ambil bahagian (tandatangan MoU) kerana kita dapat pulangan tertentu, itu bagi kita tak sesuai kerana dia nampak seolah-olah ada unsur rasuah disitu.

“Kita tidak boleh terima. Kalau nak bagi, bagi kepada semua. Jangan ada pilih orang berjanji sokong sahaja kita bagi,” katanya.

Pada 13 Sept lalu, kerajaan dan PH menandatangani MoU mengenai “kestabilan dan transformasi politik” yang merangkumi pembaharuan Parlimen dan transformasi kerajaan.

Sebelum ini, dilaporkan sejumlah dana akan diberikan kepada Ahli Parlimen kerajaan dan pembangkang bawah perjanjian antara Perdana Menteri, Ismail Sabri Yaakob dan PH.

Tetapi, hanya Ahli Parlimen yang terbabit dalam perjanjian itu akan mendapat manfaat, menurut laporan Malaysiakini yang berkata dokumen itu menyatakan “satu peringatan penting adalah dana sama hanya tertakluk kepada Ahli Parlimen yang terbabit dalam perjanjian ini”.

Ini menyebabkan Ahli Parlimen daripada parti seperti Pejuang, Warisan dan Parti Sarawak Bersatu, serta bebas tidak akan mendapat dana yang sama.

Dalam pada itu, Mahathir berkata Pejuang tidak diundang dalam majlis MoU antara kerajaan dengan PH pada 13 Sept lalu.

Mahathir berkata Pejuang kekal berpendirian untuk berada di blok pembangkang yang bebas dan tidak terikat dengan mana-mana gabungan parti termasuk PH.

“Kita tak terikat dengan mana-mana parti. Kita boleh cakap dengan mereka tetapi tidak semestinya kita ikat diri kita dengan mereka,” katanya. – FMT

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Polis Buru Dua Lelaki Samun, Cederakan Wanita Mengandung

LABUAN: Polis yang sedang memburu dua lelaki terlibat samun dan mencederakan wanita mengandung meminta orang ramai yang memiliki maklumat agar tampil memberikan keterangan.

Ketua Polis Daerah WP Labuan Supt Muhamad Farid Ahmad berkata, pihaknya menerima laporan kejadian itu pada Selasa jam 11.15 pagi.

“Pihak polis menerima laporan mengenai kejadian samun melibatkan seorang wanita ketika sedang memasuki tandas di luar sebuah restoran,” katanya.

Farid menjelaskan kejadian itu disedari pekerja lalu membantu menghantar mangsa ke hospital untuk tujuan rawatan.

Dalam kejadian itu katanya, wanita tempatan berumur 33 tahun yang sedang mengandung lima bulan ditolak salah seorang dari dua lelaki yang tidak dikenali menyebabkan kepala mangsa terhantuk ke dinding tandas lalu terjatuh ke lantai.

“Wang tunai RM4,000 dalam dompet disamun, seutas rantai leher yang dipakai mangsa diragut dan dua suspek berjaya melarikan diri,” katanya.

Farid menjelaskan jumlah kerugian mangsa dianggarkan lebih kurang RM5,500.

Menurutnya, akibat kejadian itu mangsa mengalami kecederaan lebam di bahagian tangan kiri dan kesan calar di bahagian leher serta kesakitan di kepala akibat terhantuk.

Katanya, mangsa dipercayai telah diekori oleh suspek setelah mengeluarkan wang di mesin ATM sebuah bank.

“Mangsa kini masih ditahan di hospital Labuan untuk tujuan pemeriksaan lanjut dan keadaan mangsa pada ketika ini stabil,” katanya.

Polis menasihatkan orang ramai yang melakukan pengeluaran wang di pusat-pusat kewangan agar sentiasa berhati-hati dengan keadaan sekeliling dan memerhatikan sebarang kelakuan orang yang mencurigakan.

Orang ramai yang mempunyai maklumat kejadian itu boleh tampil memberikan keterangan di pejabat Bahagian Siasatan Jenayah, Ibu Pejabat Polis Daerah Labuan.

Kes itu disiasat di bawah Seksyen 394 Kanun Keseksaan.- Utusan Borneo

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


i-Sinar: “Kalau Tiada Hari Ini, Tiada Masa Depan”

KUALA LUMPUR: Meskipun Kumpulan Wang Simpanan Pekerja (KWSP) dikhususkan untuk simpanan masa depan, namun institusi itu komited untuk membantu ahlinya dalam apa juga situasi khususnya ketika negara berdepan pandemik COVID-19.

Menurut Ketua Pegawainya, Alizakri Alias, sehubungan itu, kemudahan i-Sinar diperkenalkan bagi memperluaskan bantuan kepada pencarum selepas kemudahan i-Lestari dilaksanakan susulan pelaksanaan Perintah Kawalan Pergerakan (PKP) pada Mac lalu.

“Kami faham situasi sekarang adalah waktu genting untuk kita menolong ahli-ahli untuk bertahan dan kita sebulat suara bersetuju mahu menolong ahli kita buat masa ini, usah cakap untuk masa hadapan.

“Itu sebab kita perkenalkan i-Sinar dan i-Lestari untuk kita bantu mereka yang betul-betul terjejas akibat COVID-19,” katanya menerusi temu bual eksklusif dalam program Agenda AWANI pada Khamis.

Dalam pada itu, Alizakri menegaskan, KWSP bukan seperti instituti perbankan yang boleh mengeluarkan wang masing-masing pada bila-bila masa.

Sebaliknya, beliau berkata, tujuan penubuhan institusi itu bagi memastikan setiap pencarum mempunyai simpanan pada usia tua kelak.

“Memang saya tidak menafikan ini adalah duit ahli kita, tetapi KWSP bukan macam bank. Kalau macam bank, duit ahli boleh dikeluarkan pada bila-bila masa.

“Sebaliknya, KWSP ditubuhkan hampir 70 tahun lalu atas kebijaksanaan kerajaan terdahulu bagi memastikan rakyat Malaysia yang bekerja mempunyai wang yang cukup pada usia tua,” katanya.

Selain itu, beliau menambah, KWSP juga memperkenalkan kadar penurunan caruman daripada 11 peratus kepada 7 peratus untuk membantu meringankan beban ahli dalam situasi sukar ini.

“Langkah itu bagi memastikan setiap ahli mempunyai lebihan wang untuk perbelanjaan harian.

“Justeru, i-Sinar bukanlah suatu perkara yang perlu dilihat secara persendirian, tetapi perlu dilihat secara menyeluruh daripada program i-Lestari, penurunan kadar caruman dan sekarang i-Sinar,” jelasnya. – AWANI


Lelaki Cuba Bunuh Diri Sempat Diselamatkan

KOTA KINABALU: Tindakan pantas bomba berjaya menyelamatkan seorang lelaki berusia 38 tahun yang cuba membunuh diri dalam rumahnya di sebuah taman perumahan di Sepanggar, di sini malam tadi.

Menurut Pusat Gerakan Operasi (PGO) Bomba Sabah, panggilan kecemasan diterima berhubung kejadian itu pada jam 11.56 malam tadi.

Pemanggil yang merupakan adik kepada mangsa memberitahu abangnya tidak membuka pintu dan mengugut untuk membunuh diri.

Setibanya pasukan bomba diketuai Pegawai Operasi, PBKII KUP Mohd. Yusri Jamrin daripada Balai Bomba dan Penyelamat (BBP) Lintas di tempat kejadian, mereka membantu pihak polis untuk membuka pintu pagar dan pintu hadapan rumah.

Mangsa ditemui terbaring di dalam rumah bahagian ruang tamu dalam keadaan tidak sedarkan diri dan seterusnya diberikan rawatan oleh pihak ambulans di tempat kejadian.

Mangsa kembali sedar dan diserahkan kepada pihak polis untuk tindakan selanjutnya.

Operasi ditamatkan pada jam 1.02 pagi tadi.

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Penyeludup Rokok Semakin Ganas, Rempuh Kenderaan Polis

LAHAD DATU: Bimbang dicekup, seorang penyeludup bertindak agresif merempuh kenderaan dinaiki sekumpulan anggota Batalion 17 Pasukan Gerakan Am (PGA) dalam kejadian di Kampung Betik, di sini, semalam.

Dalam kejadian kira-kira jam 7.30 malam itu, suspek berjaya meloloskan diri namun pacuan empat roda jenis Toyota Hilux Rocco digunakannya ditemukan bersama pelbagai rokok seludup dianggarkan bernilai RM110,208.

Komander Briged PGA Sabah, Senior Asisten Komisioner Abdul Rani Alias berkata, ketika menjalankan Ops Kontraban, anggota pasukan khas Batalion 17 PGA mengekori kenderaan dinaiki suspek dalam keadaan mencurigakan dari Kampung Betik ke Kampung Jawa.

Katanya, anggota kemudian menggunakan siren polis untuk mengarahkan pemandu itu berhenti namun lelaki terbabit merempuh sebelah kiri kenderaan pasukan hingga kemek sebelum memecut kenderaannya itu ke arah Kampung Kenangan.

“Pasukan khas terus mengejar suspek secara tiba-tiba lelaki itu menghentikan kenderaannya. Ia menyebabkan kenderaan pasukan PGA terlanggar bahagian belakang kenderaan suspek dan mengalami kerosakan serta tidak dapat dihidupkan semula.

“Suspek kemudian dilihat menghala ke ladang kelapa sawit berdekatan,” katanya ketika dihubungi, hari ini.

Abdul Rani berkata, pemeriksaan lanjut pihaknya dalam kawasan ladang sawit berkenaan menemukan kenderaan dinaiki suspek itu.

“Suspek berjaya melarikan diri dan pemeriksaan lanjut menemukan bungkusan plastik hitam berisi rokok seludup pelbagai jenama.

“Semua rokok itu disembunyikan di bahagian belakang kenderaan dan di bawah pelepah kelapa sawit berhampiran kenderaan suspek,” katanya.

Katanya, rokok dirampas bernilai RM110,208 dan keseluruhan rampasan termasuk kenderaan berjumlah RM230,208.

“Semua rampasan di bawa ke Ibu Pejabat Polis Daerah (IPD) Lahad Datu untuk tindakan selanjutnya. Kes disiasat mengikut Seksyen 135 (1) Akta Kastam 1967 dan Seksyen 108 Akta Pengangkutan Jalan 1987,” katanya. – HMetro


Penjara Enam Bulan Atau Denda RM2,000 Jika Ekzos Kenderaan Bising

KUALA LUMPUR: Mana-mana kenderaan yang didapati bersalah mengubahsuai ekzos sehingga mengganggu ketenteraman awam boleh dipenjara sehingga enam bulan.

Pengarah Jabatan Siasatan dan Penguatkuasaan Trafik (JSPT) Bukit Aman, Datuk Azisman Alias berkata, mereka juga boleh dikenakan denda sehingga RM2,000, jika disabitkan.

“Mengikut Kaedah 103 Kaedah-Kaedah Kenderaan Bermotor (Pembinaan Dan Penggunaan) 1959 (LN 170/1959) setiap ekzos (dengan penyenyap) yang dipasang pada kenderaan bermotor hendaklah pada setiap masa diselenggarakan supaya berada dalam keadaan yang baik.

“Ia juga perlu dipastikan tidak diubah suai sehingga menyebabkan bunyi bising. Mana-mana individu yang membuat pengubahsuaian sedemikian adalah melakukan satu kesalahan mengikut kaedah berkenaan,” katanya dalam kenyataan, hari ini.

Selain itu, Azisman berkata, mengikut Seksyen 64 Akta Pengangkutan Jalan 1987, polis diberikan kuasa untuk menyita motosikal tersebut dengan tujuan untuk mengelakkan daripada kesalahan berulang.

Katanya, polis boleh menahan motosikal tersebut sehingga pemiliknya mengambil langkah-langkah bagi menjamin kesalahan berkenaan tidak berlaku lagi.

“Penggunaan ekzos bising ini menjadi trend semasa golongan muda kerana dikatakan dapat meningkatkan kelajuan motosikal dan juga mencantikkan fizikal motosikal tersebut.

“Pihak JSPT sentiasa mengadakan Operasi Bersepadu dengan jabatan dan agensi yang lain termasuk Jabatan Alam Sekitar (JAS),” katanya.

Justeru, beliau mengingatkan semua pemilik kenderaan bukan sahaja pemilik motosikal tetapi juga pemilik kenderaan bermotor yang lain agar mematuhi undang-undang dan peraturan jalan raya yang membabitkan pengubahsuaian.

“Sebarang pengubahsuaian yang ingin dilakukan hendaklah mendapatkan kelulusan daripada pihak Jabatan Pengangkutan Jalan (JPJ),” katanya. – HMetro

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


TYT Minta Tempoh, Siapa KM Sabah Masih Jadi Tanda Tanya

KOTA KINABALU: Pengerusi Barisan Nasional (BN) Sabah Bung Mokhtar Radin berkata, Yang di-Pertua Negeri Juhar Mahiruddin meminta tempoh untuk menentukan calon ketua menteri.

Bagaimanapun, beliau yang juga ketua Umno negeri berkata keputusan dijangka dicapai dalam masa terdekat.

“Beliau (Juhar) minta tempoh, dalam masa secepat mungkin,” katanya ketika ditemui selepas keluar dari perkarangan Istana Negeri hari ini.

Sementara itu, Pengerusi Perikatan Nasional (PN) Sabah Hajiji Noor ketika ditemui hanya berkata ringkas “TYT (Tuan Yang Terutama) akan putuskan”.

Setiausaha Agung PBS Jahid Jahim pula berkata, perbincangan berhubung calon ketua menteri berjalan dengan baik.

“Satu perbincangan yang baik,” katanya ringkas ketika keluar dari perkarangan istana.

Terdahulu, 3 pemimpin berkenaan dan Presiden STAR, Jeffrey Kitingan keluar dari perkarangan istana jam 3.20 petang.- FMT

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


HWKKS & Hospital Keningau Dikenalpasti Sebagai Kluster Covid-19

KOTA KINABALU: Pengarah Kesihatan Datuk Dr Christina Rundi memandang serius selepas Hospital Wanita dan Kanak-Kanak Sabah (HWKKS) dan Hospital Keningau dikenalpasti sebagai kluster penularan Covid–19 oleh Jabatan Kesihatan Negeri Sabah (JKNS).

Tindakan drastik telah diambil bagi membendung penularan penyakit ini di hospital-hospital berkenaan. Antara langkah yang telah diambil ialah membuat saringan ke atas semua anggota kesihatan yang terlibat termasuk juga kontak keluarga dan sosial.

Menurutnya mereka juga telah diarahkan untuk menjalani kuarantin samada di rumah atau di kemudahan yang telah disediakan oleh pihak JKNS, katanya.

Penemuan kluster ini adalah hasil siasatan terperinci pihak JKNS berkaitan kes jangkitan Covid-19 melibatkan anggota kesihatan sejak dua minggu lalu, katanya dalam laporan harian Covid-19 untuk 16 April.

Menurutnya kluster Covid-19 di HWKKS turut menyumbang kepada peningkatan kes bagi daerah Kota Kinabalu yang kini telah mencapai angka 42 dan menjadi Zon Merah kedua di Sabah selepas Tawau.

Daripada 42 kes Covid-19 di Kota Kinabalu, Dr Christina berkata 24 kes adalah dari kluster tabligh manakala kluster anggota kesihatan pula merekodkan 11 kes di mana lapan daripadanya melibatkan mereka yang bertugas di HWKKS.

“Hasil siasatan awal mendapati punca jangkitan kes adalah daripada luar hospital dan kemudiannya menjangkiti beberapa kontak sekerja.

“Siasatan juga mendapati tiada berlaku jangkitan silang kepada pesakit kerana semua anggota menggunakan PPE semasa bertugas.  Besar kemungkinan, jangkitan telah berlaku di luar wad kerana terdapat kes positif dalam kalangan kontak sekerja yang juga merupakan kontak serumah,” katanya.

“JKNS ingin menasihatkan orang awam untuk tidak bimbang dengan situasi ini kerana pihak kami akan sentiasa berusaha untuk memastikan fasiliti kesihatan tidak menjadi tempat penularan penyakit Covid-19.

“Pihak JKNS juga akan memastikan perkhidmatan hospital dapat diteruskan seperti sedia ada.,” katanya.

Sementara itu tiga kes positif baharu dilaporkan pada 16 April iaitu dua di Kota Kinabalu dan satu di Keningau menjadikan jumlah keseluruhan meningkat kepada 288 kes bagi negeri Sabah.

Setakat 15 April jumlah keseluruhan sampel yang telah diproses adalah 23,480 daripada 279,826 orang yang telah menjalani saringan pemeriksaan.

Pada 15 April  juga seramai 34 lagi orang telah ditempatkan di 25 Pusat Kuarantin di seluruh negeri.

Jumlah kumulatif yang masih berada di Pusat Kuarantin adalah seramai 739 orang sementara 77 orang pula telah dibenarkan pulang pada hari ini menjadikan kumulatif discaj kuarantin sehingga 15 April seramai 1,010 orang. Katanya.

Dr Christina sekali lagi mengingatkan orang awam agar tidak mendiskriminasi golongan yang sedang dikuarantin di rumah serta menuduh mereka sebagai pembawa penyakit.

“Masih terdapat keluhan dalam kalangan mereka yang dikuarantin di rumah mana masyarakat menganggap mereka sebagai pembawa penyakit,” katanya sambil menambah bahawa stigma ini hanya akan menimbulkan masalah lebih besar.


“Kalau Kau Jantan, Kita Berdepan”- Sharif Zero

Pelawak Sharif Zero meluahkan rasa tidak puas hati terhadap individu di sebalik akaun palsu di Facebook dengan nama Shah Shah yang menghina wajahnya serta ahli kumpulan Zero yang lain.

Menurut Sharif atau nama sebenarnya Sharif Kadir Doli Sharif, individu berkenaan bersikap kurang ajar apabila menyamakan mereka seperti pendatang asing tanpa izin (Pati).

“Saya tak tahu mengenai perkara itu sehinggalah ada peminat yang hantar screenshot dan berikan kepada saya. Perkara begini adalah sangat sensitif khususnya kami orang-orang Sabah. Benda tengah isu di sana.

“Sampai sekarang saya masih tak berpuas hati dan masih mencari lagi individu di sebalik fake account itu. Kalau tengok dekat wall Facebook, dia ni selalu menghentam orang. “Tolong saya dapatkan info pemilik Facebook ini. Saya mahu jumpa dia, nak bagi dia tengok saya punya IC (MyKad),” ujarnya.

Dalam pada itu, Sharif turut mencabar individu berkenaan untuk tampil bersemuka dengannya.

Kata Sharif, meskipun sedar wajahnya kelihatan seperti orang asing namun menyifatkan isu sensitif seperti mempertikaikan status kewarganegaraan adalah keterlaluan.

“Saya sedar muka kami ni memang seperti orang-orang luar tapi dia tak sepatutnya kaitkan dengan isu sensitif seperti ini.

Saya tak tahu apa motif dia buat begini, apa yang dia nak… saya memang asli orang Sabah. SHARIF ZERO PELAWAK “Saya nak sangat berdepan dengan dia, nak tanya apa yang dia tak puas hati. Saya tak suka dan saya akan cari sampai dapat. “Saya tak tahu apa motif dia buat begini, apa yang dia nak… saya memang asli orang Sabah. Kalau kau jantan, kita berdepan. Aku nak jumpa kau!” ujarnya.

Susulan itu, Sharif berkata, dia berhasrat untuk mengambil tindakan undang-undang terhadap individu berkenaan dan sudah membuat laporan polis di Balai Polis Setia Alam pada Selasa.

“Saya nak minta bantuan orang ramai jika ada sesiapa yang mengenali pemilik akaun Facebook itu untuk tampil beritahu saya dengan segera.

“Laporan polis pun dah dibuat semalam di Balai Polis Setia Alam. Dia sangat berani menghina saya sebab guna fake account sahaja.

“Kalau saya tak ambil tindakan seolah-olah saya tak kisah dan biarkan sahaja. Saya tak mahu perkara sebegini berulang dan terkena pula kepada orang lain,” ujarnya.


PRN Sabah: Tiada Angkat Sumpah Hari Ini?

KOTA KINABALU: Istiadat mengangkat sumpah jawatan Ketua Menteri Sabah yang baharu tidak akan diadakan hari ini.

Sumber rapat kepada Astro AWANI memaklumkan, Istana Negeri akan mengeluarkan satu kenyataan berhubung perkara tersebut hari ini.

Maklumat tersebut diperoleh selepas kenderaan yang membawa Peguam Negeri Sabah memasuki perkarangan istana. – Awani

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


COVID-19: Satu Lagi Kluster Pendidikan Diisytiharkan Tamat Di Sabah

KOTA KINABALU: Satu lagi kluster pendidikan diisytiharkan tamat, dalam perkembangan terkini penularan COVID-19 di Sabah, semalam.

Jurucakap perkembangan harian COVID-19 Sabah, Datuk Masidi Manjun, berkata ia membabitkan Kluster Bukit Langsat di Keningau.

Katanya, ia menjadikan hanya dua kluster masih aktif di Sabah.

Seterusnya berdasarkan laporan Jabatan Kesihatan Sabah, beliau berkata, sebanyak 234 jangkitan baharu COVID-19 direkodkan, semalam, membawa kepada jumlah 367,913 kes, setakat ini.

“Satu kematian baharu akibat COVID-19 pula direkod membabitkan daerah Tenom. Seramai 672 lagi pesakit sembuh, menjadikan jumlah kumulatif mencecah 352,404 orang.

“Seramai 289 pesakit pula sedang menerima rawatan, iaitu 273 orang di hospital, Pusat Kuarantin dan Rawatan Berisiko Rendah (PKRC) Awam (14), serta masing-masing seorang di Pusat Tahanan Sementara (PTS) dan fasiliti swasta,” katanya. – BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


PKPD Di Pusat Tahanan Sementara Sibuga, Sandakan Rabu ini

KUALA LUMPUR: Kerajaan bersetuju melaksanakan Perintah Kawalan Pergerakan Diperketatkan (PKPD) di Pusat Tahanan Sementara Sibuga di Sandakan, Sabah selama 14 hari, bermula lusa hingga 15 Disember ini.

Menteri Kanan (Keselamatan), Datuk Seri Ismail Sabri Yaakob, berkata setakat ini, Kementerian Kesihatan (KKM) menjalankan 324 ujian saringan dan 104 kes positif COVID-19 direkodkan membabitkan kakitangan serta tahanan di lokaliti berkenaan.

“Berdasarkan penilaian risiko dan atas nasihat KKM, sidang khas hari ni setuju untuk melaksanakan PKPD di pusat tahanan berkenaan selama 14 hari.

“PKPD ini akan membabitkan 1,209 individu yang terdiri daripada 1,104 tahanan dan 105 kakitangan.

“Pelaksanaan PKPD itu bagi membolehkan KKM menjalankan ujian saringan secara bersasar kepada semua tahanan dan kakitangan itu,” katanya.

Beliau berkata demikian pada sidang media di ibu pejabat Kementerian Pertahanan di sini, hari ini. – BH Online


Mayat remaja lemas ditemui

PUCHONG: “Saya bersyukur anak saya ditemui walaupun sedih, saya lega jasadnya dalam keadaan baik,” luah Mohammad Azzam Naim, 46, bapa kepada Muhammad Ilham Fahmy, 17, yang dilaporkan lemas di Lombong Taman Putra Perdana berhampiran perumahan D’Islands di sini, semalam.

Mohammad Azzam berkata, beliau berterima kasih kepada semua pihak yang terbabit dalam usaha mengesan anaknya.

“Jenazah anak saya akan dihantar ke Hospital Serdang untuk dibedah siasat. Sebaik selesai, kami merancang untuk mengebumikan jenazah malam ini juga di Taman Putra Perdana.

“Semua urusan pengebumian sedang dijalankan,” katanya ketika ditemui di lokasi kejadian.

Sementara itu, Ketua Polis Daerah Sepang, Asisten Komisioner Abdul Aziz Ali berkata, mayat mangsa ditemui pada jam 5.45 petang tadi.

“Pelbagai kaedah digunakan bagi mengesan lokasi mangsa sejak operasi mencari dan menyelamat (SAR) dilancarkan petang semalam.

“Selepas lebih 24 jam, mangsa berjaya ditemui kira-kira 800 meter dari lokasi dia dilaporkan terjatuh dalam keadaan memakai seluar.

“Mangsa ditemui ketika anggota bomba sedang membuat penilaian di lokasi itu untuk membawa anjing pengesan sebelum mayat remaja terbabit ditemui terapung di kawasan berkenaan,” katanya pada sidang media di lokasi kejadian di sini, hari ini.

Abdul Aziz berkata, pelbagai kaedah digunakan pasukan penyelamat termasuk khidmat penyelam, pencarian di permukaan dan unit anjing pengesan (K9) serta pam air.

“Sebaik ditemui, anggota bomba mengangkat mayat mangsa menggunakan bot.

“Mayat mangsa kemudian disahkan oleh bapa mangsa sebelum dihantar ke Hospital Serdang untuk mengenal pasti punca kematian remaja berkenaan.

“Kes diklasifikasikan sebagai mati mengejut (SDR). Bagaimanapun, siasatan lanjut sedang dijalankan termasuk mengambil keterangan dua rakan mangsa yang berada di lokasi ketika kejadian,” katanya yang memaklumkan operasi SAR dihentikan pada jam 6.30 petang tadi.

Katanya, beliau berterima kasih kepada semua pihak dan agensi yang terbabit dalam operasi berkenaan.

NSTP melaporkan enam anggota Pasukan Penyelamat Di Air (PPDA) ditemui lemas ketika melakukan operasi SAR seorang remaja lelaki, Muhammad Ilham Fahmy Mohammad Azzam, 17, di sini, semalam.

Dalam kejadian itu, empat anggota dari Balai Bomba dan Penyelamat (BBP) Pelabuhan Klang iaitu Mohd Fatah Hashim, 34, Izatul Akma Wan Ibrahim, 32, Mazlan Omarbaki, 25, dan Yahya Ali, 24, serta dua anggota dari BBP Shah Alam iaitu Adnan Othman, 33, dan Muhammad Hifdzul Malik Shaari, 25, ditemui lemas ketika operasi kira-kira jam 9 malam tadi.


‘Huru-Hara’ Pilihan Raya Sabah Terus Berlaku

KOTA KINABALU: Sambil bertukar-tukar pautan berita media sosial dengan tontonan drama politik Amerika Syarikat (AS) House of Cards di telefonnya, seorang pereka grafik, Les Lee menggeleng-gelengkan kepala.

“Ini kecil. Ahli politik Sabah dan perangai mereka jauh lebih menjengkelkan daripada ini. Faham?”katanya sambil tersenyum, terhibur dengan maksud tersirat kata-katanya.

“Dalam beberapa minggu, rakyat Sabah menyaksikan bagaimana kerajaan negeri di bawah Warisan, DAP, PKR dan Upko tumbang hanya selepas 2 tahun tempoh pentadbirannya susulan pembelotan demi pembelotan.

Drama itu berterusan dengan Yang Dipertua Negeri Juhar Mahiruddin membubarkan Dewan Undangan Negeri (DUN) atas nasihat Ketua Menteri Shafie Apdal, sekali gus membawa kepada pilihan raya negeri (RPN) pada 26 September depan.

Episod berikutnya ialah kegagalan bekas ketua menteri Musa Aman dan kumpualan 32 Adunnya dalam permohonan mereka mencabar keputusan Juhar di mahkamah.

Plot itu diperhangatkan dengan penolakan terbuka 12 ketua bahagian Umno Sabah terhadap presiden parti Ahmad Zahid Hamidi beberapa jam selepas beliau menamakan pengerusi Umno negeri, Bung Moktar Radin sebagai pengarah pilihan raya parti itu.

“Keadaan masih tidak boleh dijangka,” kata Presiden Parti Progresif Sabah (SAPP) Yong Teck Lee yang juga merupakan bekas ketua menteri.

“Keadaan sangat kelam-kabut di semua pihak dan pengundi menunggu hari penamaan calon untuk melihat bagaimana garis pertarungan akan terbentuk.”

Penganalisis politik Lee Kuok Ting dari Universiti Malaysia Sabah meramalkan beberapa gabungan baru akan dibentuk oleh parti politik yang mahu bertanding sebelum hari penamaan calon pada 12 September ini.

Ia termasuklah parti kecil seperti Parti Cinta Sabah dan Parti Demokratik Liberal yang gagal memenangi sebarang kerusi pada 2018 dan sekarang memposisikan diri mereka sebagai parti alternatif atau “blok ketiga” kepada Warisan Plus.

“Parti nyamuk” lain termasuklah Gagasan Rakyat Sabah, Parti Anak Negeri dan Usno.

“Kerjasama antara beberapa parti kecil ini mungkin berlaku kerana perkongsian atau penggabungan sumber lebih masuk akal berbanding bertanding sendiri,” kata Lee.

“Bagaimanapun, calon bagi beberapa parti ini juga masih berkemungkinan hilang deposit.”

Tumpuan masih kepada Umno Sabah, iaitu sama ada mereka berjaya dalam rundingan pembahagian kerusi pilihan raya dengan PPBM.

Umno mahu bertanding di kerusi yang dimenanginya pada 2018, yang kemudiannya hilang selepas wakil rakyat mereka melompat parti, termasuk menyertai PPBM.

Antara isu panas lain ialah sama ada Umno Sabah akan mengalah dan mengizinkan sekutunya PBS bertanding menggunakan simbol “tangan bersalam” parti itu.

Sekiranya ini berlaku, STAR dan PBRS yang juga merupakan rakan sekutu Umno dalam Perikatan Nasional (PN) mungkin akan mengambil langkah sama.

Isu berhubung penggunaan simbol tunggal juga menghantui Warisan Plus dengan Shafie berkata wujudnya perbezaan pendapat berhubung langkah itu.

Tawar-menawar antara parti terus berlaku dan Yong percaya kesemuanya akan dimuktamadkan menjelang hari penamaan calon.

“Akar umbi menuntut semua perkara isu diselesaikan segera. Ketika itu, pergeseran akan lebih tertumpu pada personaliti tertentu,” tambahnya.

Sehingga saat itu, pengundi di Sabah akan terus disajikan dengan drama politik yang berlaku.- FMT

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Raja-Raja Melayu Perlu Pilih PM Baharu – Ku Li

KUALA LUMPUR: Raja-Raja Melayu perlu memilih seorang Perdana Menteri yang baharu untuk mengetuai kerajaan bagi menyelamatkan negara daripada krisis penularan COVID-19, kata Tengku Razaleigh Hamzah.

Menurut Ahli Parlimen Gua Musang itu, Raja-Raja Melayu bertanggungjawab memainkan peranan keperlembagaan itu selepas Dewan Rakyat berdepan kesukaran memilih Perdana Menteri.

Katanya yang lebih dikenali sebagai Ku Li, Dewan Rakyat tidak boleh menentukan Perdana Menteri walaupun ditauliahkan oleh Perlembagaan Persekutuan kerana pada masa ini ia tidak berfungsi secara menyeluruh.

“Sebahagian daripada wakil rakyat mempunyai kepentingan kewangan (sama ada secara terbuka atau pun secara senyap) dan hilang kelayakan mengikut Akta Majlis Parlimen (Keistimewaan dan Kuasa) 1952.

“Dewan Rakyat juga kini dalam keadaan tergantung dan tiada pihak mempunyai majoriti untuk membuat keputusan,” katanya dalam kenyataan hari ini.

Tambahnya, ada ahli-ahli Parlimen yang tidak menepati peruntukan Perlembagaan berkaitan dengan pemilihan mereka.

Jelas Ku Li lagi, peranan memilih Perdana Menteri itu timbul selaras dengan sumpah jawatan Yang di-Pertuan Agong di hadapan Raja-Raja Melayu yang memilih baginda mewakili Majlis Raja-Raja Melayu.

“Tanggungjawab ini memerlukan pemilihan seorang pemimpin tanpa kepentingan peribadi, parti politik mahu pun pertimbangan peribadi.

“Pemimpin yang dipilih harus mampu memahami keadaan semasa negara yang berhadapan krisis akibat covid-19 untuk memimpin sebuah kerajaan yang boleh mengatasi krisis itu,” katanya.

Sumpah jawatan Yang di-Pertuan Agong itu antara lain menyebut tentang peranan institusi itu dalam mempertahankan kedaulatan undang-undang dan keamanan negara.

Sebelum ini, Istana Negara memaklumkan Yang di-Pertuan Agong Al-Sultan Abdullah Ri’ayatuddin Al-Mustafa Billah Shah akan membawa kepada Raja-Raja Melayu semua pandangan yang disuarakan oleh ketua-ketua parti politik kepada baginda sejak seminggu lalu. – AWANI

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


COVID-19: 1,671 Kes Baharu, 4 Kematian Hari Ini

PUTRAJAYA: Kementerian Kesihatan (KKM) melaporkan 1,671 kes baharu Covid-19 berbanding 1,585 pesakit sembuh dan empat kematian.

Ini menjadikan 316,042 kes pulih daripada keseluruhan 331,713 jangkitan Covid-19 dengan 1,229 kematian direkodkan setakat ini.

Ketua Pengarah Kesihatan Dr Noor Hisham Abdullah berkata, ketika ini seramai 14,442 pesakit sedang dirawat, dengan 151 ditempatkan di unit rawatan rapi dan 64 daripadanya memerlukan bantuan pernafasan.

Katanya, Selangor mencatatkan kes positif tertinggi dengan 652.

Ia diikuti Pulau Pinang (328), Sarawak (154), Johor (130), Sabah (102), Kuala Lumpur (78), Kelantan (63), Kedah (46), Perak (37), Terengganu (32), Negeri Sembilan (25), Melaka (18), Pahang (3) dan Labuan (3).

Manakala Putrajaya dan Perlis tiada kes baharu dilaporkan.


PGA Beluran Rampas Lori Dengan Muatan Minuman Keras

BELURAN: Pasukan Gerakan Am (PGA) Batalion (BN) 20 Beluran merampas 155 kotak minuman keras dipercayai belum lulus kastam semasa penugasan RCP di KIlometer 4 Sapi Nangoh di sini, lewat petang kelmarin.

Pegawai Memerintah PGA BN 20 Asisten Komisioner Mohd Nasaruddin M Nasir berkata turut dirampas sebuah lori kontena 3 tan yang digunakan untuk mengangkut muatan minuman keras terbabit.

Beliau berkata kesemua rampasan minuman keras bersama lori dianggarkan bernilai RM60,000.

“Dalam serbuan pada 24 Ogos kira-kira jam 6.45 petang, semasa Insp Oliver Nordin bersama anggota Platun 2 Kompeni A, BN 20 PGA Beluran, telah menahan dan memeriksa sebuah lori kontena yang dipandu seorang lelaki tempatan.

“Di bahagian belakang lori terbabit terdapat beberapa jenis minuman keras yang dipercayai belum diluluskan oleh pihak kastam,” katanya dalam satu kenyataan di sini semalam.

Nasaruddin berkata minuman keras yang dirampas adalah jenis Skol tin sebanyak 140 kotak dan jenis Royal Stout tin sebanyak 15 kotak.

Katanya barang rampasan termasuk lori bersama pemandu lori ditahan dan dibawa ke Ibu Pejabat Polis Daerah (IPD) Beluran untuk tindakan selanjutnya.

Kes berkenaan disiasat mengikut Seksyen 135 (1)(d) Akta Kastam 1967.


Sabah Catat 25 Lagi Kes Baharu Covid-19 Hari Ini

PETALING JAYA: Sebanyak 25 kes Covid-19 dicatatkan di Sabah daripada keseluruhan 31 kes baharu hari ini.

Daripada jumlah keseluruhan kes, 28 adalah jangkitan tempatan dan 3 import.

Kementerian Kesihatan Malaysia (KKM) berkata, daripada 25 kes di Sabah 17 membabitkan kluster Benteng LD.Powered by Streamlyn

“Kluster Bunga di Negeri Sembilan pula ada 4 kes melibatkan kru kapal. Di Kedah pula hanya ada 1 kes,” katanya di Twitter hari ini.

Sementara itu, Ketua Pengarah Kesihatan Dr Noor Hisham Abdullah dalam kenyatannya menjelaskan, terdapat 7 kes sudah pulih Covid-19 hari ini, menjadikan jumlah kumulatif kes pulih sepenuhnya adalah 9,203.

Katanya, manakala kes aktif pula sebanyak 615.

“Terdapat 11 kes positif Covid-19 yang sedang dirawat di unit rawatan rapi (ICU) yang mana 5 kes memerlukan bantuan pernafasan. Bagaimanapun, tidak ada pertambahan kes kematian membabitkan Covid-19, menjadikan jumlahnya kekal 128 kes,” katanya.

Mengulas 3 kes import hari ini, Noor Hisham berkata, semua kes itu mendapat jangkitan di luar negara iaitu Indonesia.

“Ia berlaku di Sabah, 2 kes melibatkan warganegara,” katanya.

Manakala, di Wilayah Persekutuan Kuala Lumpur pula, terdapat 1 kes melibatkan warga Indonesia yang memasuki negara pada 31 Ogos lalu.

“Beliau dimasukkan ke Hospital Sungai Buloh pada hari sama kerana bergejala dan dikesan positif pada persampelan ke-2 iaitu pada 13 September,” katanya.

Katanya, daripada 28 kes penularan dalam negara, 19 kes adalah warga Malaysia manakala 9 kes pula membabitkan bukan warganegara.

“Di Sabah terdapat 23 kes iaitu 17 daripada kluster Benteng LD, di mana 8 daripada kes ini melibatkan bukan warganegara. Selain itu, 1 kes membabitkan saringan warga emas di Klinik Kesihatan Merotai dan 1 kes saringan severe acute respiratory infection (SARI) di Hospital Lahad Datu.

“Manakala, 1 kes saringan pra pembedahan di Hospital Queen Kudat, 1 kes saringan rujukan ke Hospital Tawau, 1 kes saringan kontak rapat bagi kes ke-9,454 dan 1 kes saringan tahanan di ibu pejabat polis daerah (IPD) Kudat,” katanya.

Di Negeri Sembilan terdapat 4 kes daripada kluster Bunga membabitkan seorang bukan warganegara dan di Kedah terdapat pertambahan 1 kes daripada kluster Sungai. – FMT

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Penerima Vaksin Sinovac Perlu Dos Ketiga

KUALA LUMPUR : Pakar-pakar kesihatan mencadangkan agar kerajaan memberikan dos ketiga atau dos penggalak (booster) kepada penerima vaksin jenis Sinovac di negara ini.

Pakar Virologi Universiti Sains Malaysia, Profesor Madya Dr Yahya Mat Arip berkata, berdasarkan kajian daripada penyelidik China, vaksin itu hanya mempunyai tahap antibodi 16.9 dan 35.2 peratus melebihi paras ambang enam bulan selepas dos kedua.

Jelasnya, tahap minimum keberkesanan sesuatu vaksin yang ditetapkan oleh Pertubuhan Kesihatan Sedunia (WHO) adalah melebihi 50 peratus.

“Ia tidak bermaksud vaksin Sinovac ini tidak berkesan, cuma ia memerlukan dos tambahan bagi memastikan individu yang menerima vaksin itu dapat perlindungan yang optimum.

“Jika dos ketiga ini boleh memberikan perlindungan melebihi daripada 50 peratus, ia adalah sesuatu yang baik dan perlu pertimbangkan serta laksanakan.

“Jadi, kalau ini yang dilaporkan, bermaksud ada keperluan untuk kita ambil dos yang ketiga.

“Perkara berkenaan keperluan dos ketiga ini juga telah berada dalam perhatian pihak yang bertanggungjawab,” katanya.

Ahad lalu, agensi berita Reuters melaporkan, keberkesanan antibodi daripada vaksin Sinovac merosot dalam tempoh enam bulan selepas suntikan kedua bagi kebanyakan penerima.

Tambah laporan itu, suntikan ketiga boleh memberi kesan rangsangan yang kuat, meningkat perlindungan antara tiga hingga lima kali ganda berbanding situasi pada minggu keempat selepas dos kedua.

Mengulas lanjut, Dr Yahya berkata, dos ketiga juga diperlukan memandangkan terdapat kes-kes yang melibatkan varian baharu yang lebih cepat menular.

“Kalau kita lihat kepada situasi semasa, ada kes melibatkan varian baharu. Jadi, keperluan untuk dos perangsang ini memang ada disebabkan varian baru ini,” ujar Dr Yahya.

Tambah beliau, keperluan dos ketiga juga adalah kerana Sinovac merupakan vaksin yang dinyahaktifkan selain menggunakan teknologi tradisional jika dibandingkan dengan AstraZeneca dan Pfizer yang dihasilkan daripada teknologi lebih moden.

Dekan Fakulti Perubatan dan Sains Kesihatan Universiti Putra Malaysia, Profesor Dr Zamberi Sekawi pula berkata, dos penggalak perlu diutamakan kepada golongan berisiko tinggi.

Menurutnya, golongan tersebut terancam sekiranya laporan berkaitan antibodi merosot itu benar dan ditambah dengan varian baharu wujud seperti Delta.

Tambah beliau, cadangan penambahan dos bagi vaksin Sinovac juga perlu melihat kepada keadaan semasa.

“Kena tengok risiko semasa, jika kes banyak misalnya ia satu keperluan. Tetapi apabila kes menurun dan kematian tak banyak, hanya beri kepada individu berisiko.

“Kita juga kena lihat data daripada negara lain. Jangan fokus kepada satu data sahaja.

“Kena ada kajian melibatkan lebih ramai lagi. Kalau betul, memang kena ada dos penggalak,” ujar Dr Zamberi.

Ahad lalu, Menteri Penyelaras Program Imunisasi Covid-19 Kebangsaan, Khairy Jamaluddin Abu Bakar berkata, kumpulan pakar akan mengemukakan syor mengenai dos ketiga atau booster shot pada Mesyuarat Jawatankuasa Khas Jaminan Akses Vaksin Covid-19 (JKJAV) minggu ini.

Sumber: Kementerian Kesihatan Malaysia / SINAR

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Lelaki Meninggal Dunia Selepas Kejar Kekasihnya Yang Lari Kerana Bertengkar

Seorang Lelaki berusia 34 tahun yang berasal dari Sibu, Sarawak, Yung Fei Kong, dilaporkan bertengkar dengan teman wanita berusia 27 tahun yang kemudian melarikan diri.

Yung cuba mengejar teman wanitanya yang berkaki ayam itu dari Central Market Sibu ke rumah kedai.

Lapor Shihua Daily, apabila pasangan itu tiba di rumah, kedua-duanya kepenatan.

Si wanita itu berkata, teman lelakinya pengsan di tangga dan dia pada awalnya menyangka lelaki itu kepenatan selepas berlari jauh.

Lalu dia kembali semula ke central market untuk mencari seliparnya yang tertinggal.

Apabila dia kembali mendapatkan teman lelakinya itu, dia mendapati mangsa sudah tidak bernyawa di tangga dan kedudukannya sama seperti ketika dia meninggalkan lelaki itu.

Saksi kejadian terus menghubungi polis. Malangnya apabila mereka tiba, mangsa tidak sempat diselamatkan.

Pihak perubatan dikerahkan ke lokasi tetapi hanya dapat mengesahkan mangsa sudah meninggal dunia.

Ketika disoal siasat, wanita itu berkata mereka bertengkar pada jam 8 pagi dan apabila dia kembali ke tempat itu lebih kurang jam 9 pagi, mangsa telah meninggal dunia.

Teman wanita mangsa menangis kesedihan kerana tidak menyangka hubungan mereka berakhir dalam keadaan yang tidak baik.

Mayat mangsa dibawa ke Hospital Sibu untuk dibedah siasat bagi mengetahui punca kematiannya.

Sumber: Shihua Daily, World of Buzz


Covid-19: Kluster Baharu Sabah Dikesan Dari Majlis Nikah

KOTA KINABALU: Setelah mencatatkan bilangan kes dua angka semalam, kes positif baharu Covid-19 di daerah ini meningkat kepada 159 kes.

Ia merupakan jumlah kes baharu tertinggi dicatatkan di Sabah hari ini. Kes yang tinggi ini banyak disumbangkan oleh kluster Penjara Kepayan dengan 1,652 kes sehingga kini.  Ia meliputi 1,212 orang wargenegara dan 440 bukan warganegara.

Menteri Kerajaan Tempatan dan Perumahan Datuk Seri Panglima Masidi Manjun dalam sidang media hari ini menyatakan, untuk hari ini, Sabah mencatatkan sebanyak 546 kes positif baharu, dengan tujuh kes kematian terbaru.

Beliau berkata, tujuh kes kematian terbaru yang dilaporkan adalah dua kes di Kota Kinabalu, dua kes di Sandakan dan satu kes di Lahad Datu, Putatan dan Semporna.

Katanya, tambahan itu menjadikan bilangan keseluruhan kes kematian sehingga kini adalah sebanyak 114 kes.

Satu kluster baharu dilaporkan di Sabah hari ini iaitu kluster Sri Gaya dengan 11 kes. Ia berpunca daripada acara nikah.

Hari ini, 19 daerah mencatatkan kes positif baharu, dengan 116 kes dilaporkan di Sandakan dan 101 kes di Tawau.

Manakala, daerah lain seperti Lahad Datu mencatatkan 44 kes baharu, Tuaran (28), Putatan (25), Papar (15), Keningau (11), Penampang (9), Beaufort (8) dan Kota belud (7).

Sementara, enam kes dicatatkan di Semporna dan Ranau, Kudat (4), Kinabatangan (2) dan Tambunan (2) serta satu kes masing-masing di Kunak, Tenom dan Nabawan.

Tujuh daerah lagi tidak mencatatkan sebarang kes termasuk Tongod yang sehingga kekal zon hijau. Daerah lain adalah Kota Marudu, Telupid, Sipitang, Pitas, Kuala Penyu dan Beluran.

Sehingga kini, sebanyak 13,701 Covid-19 dilaporkan di Sabah, dengan 3,796 kes aktif yang sedang menerima rawatan. Manakala, seramai  yang telah pulih adalah sebanyak 7,225 kes. – BorneoToday

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Projek Empangan Papar Diteruskan, Kajian Dimulakan Tahun Depan

KOTA KINABALU: Jabatan Air Negeri Sabah (JANS) akan meneruskan Projek Bekalan Air Kota Kinabalu Fasa 3 yang membabitkan pembinaan Empangan Papar sebagai langkah jangka panjang mengatasi isu kekurangan bekalan air yang sedang dialami pengguna di bandar raya ini.

Pengarahnya, Ir Edward Lingkapo, berkata projek yang akan dilaksanakan di kawasan hulu Sungai Papar di daerah Papar itu, dimulakan selepas selesai kajian lapangan yang akan dilaksanakan pada tahun depan.

“Ketika ini kerajaan sedang dalam proses untuk melantik juruperunding bagi melaksanakan kajian berkenaan yang dijangka mengambil masa antara enam hingga sembilan bulan.

“Selepas kajian itu selesai, kita pasti sudah ada cara atau halatuju bagaimana untuk melaksanakan projek berkenaan,” katanya pada sidang media khas isu gangguan bekalan air, di sini, semalam.

Projek bernilai RM3 bilion itu dicadangkan sejak 2010 namun ditangguhkan berikutan bantahan pelbagai pihak, terutama penduduk di kawasan hulu Sungai Papar yang bimbang kehilangan tanah hak adat anak negeri (NCR) selain pembinaannya didakwa boleh merosakkan alam sekitar.

Apabila siap, empangan itu akan menenggelamkan sebahagian hutan simpan dan kawasan Taman-Taman Sabah di Banjaran Crocker.

Pelaksanaan projek berkenaan adalah fasa akhir rancangan bekalan air untuk kawasan Kota Kinabalu dan daerah sekitarnya dengan jangka hayat operasi empangan untuk memenuhi keperluan penduduk boleh bertahan sehingga 100 tahun.

Edward berkata, masalah gangguan bekalan air yang serius di kawasan utara Kota Kinabalu ketika ini mungkin tidak berlaku jika tiada bantahan terhadap projek itu ketika kajian pertama dilaksanakan pada 2010.

“Ia sepatutnya mula dilaksanakan pada 2010 tetapi disebabkan bantahan, kita buang masa selama 12 tahun. Jika sebelum ini berjalan lancar, ia sepatutnya sudah siap lima tahun lalu,” katanya.

Ketika ini, lebih 30,000 pengguna berdaftar di Kota Kinabalu, terutama di kawasan utara bandar raya atau Sepanggar dan sekitarnya berdepan kekurangan bekalan air, berikutan kapasiti terhad Loji Rawatan Air (LRA) Telibong 1 dan Telibong 2 di Tuaran yang menyalurkan bekalan ke kawasan terbabit. – BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Keputusan Mahkamah Tinggi Kota Kinabalu Esok Jadi Tumpuan

KOTA KINABALU: Mahkamah Tinggi di sini, akan bersidang esok bagi memutuskan sama ada keputusan Yang di-Pertua Negeri Sabah, Tun Juhar Mahiruddin, membubarkan Dewan Undangan Negeri (DUN) pada 30 Julai lalu boleh diadili iaitu dibicarakan di mahkamah.

Keputusan berkenaan bukan sahaja menjadi tumpuan masyarakat setempat, tetapi juga seluruh negara kerana membabitkan Pilihan Raya Negeri (PRN).

Pesuruhjaya Kehakiman, Leonard David Shim, dijadual membuat keputusan berhubung permohonan mendapatkan kebenaran untuk semakan kehakiman pembubaran DUN Sabah.

Sebelum ini, Shim menetapkan 21 Ogos iaitu esok, bagi membuat keputusan isu yang difailkan ke mahkamah pada 7 Ogos lalu oleh Tengku Fuad Ahmad, peguam kepada bekas Ketua Menteri Sabah yang juga penyandang Ahli Dewan Undangan Negeri (ADUN) Sungai Sibuga, Tan Sri Musa Aman, bersama 32 ADUN yang lain.

Pada 29 Julai lalu, semua 33 ADUN berkenaan mendakwa mempunyai majoriti mudah untuk membentuk kerajaan baharu.

Sehubungan itu, semua 33 ADUN terbabit meminta Juhar mengadakan majlis angkat sumpah kerajaan baharu, sekali gus menumbangkan kerajaan negeri pimpinan Ketua Menteri, Datuk Seri Mohd Shafie Apdal.

Bagaimanapun, Mohd Shafie yang juga Ahli Parlimen Semporna dan penyandang kerusi DUN Senallang, mendahului langkah Musa apabila menasihati Juhar supaya membubarkan DUN yang ketika itu mempunyai 65 ahli iaitu 60 dipilih dan lima dilantik.

Musa bersama 32 ADUN lain dalam permohonan itu, mahu mendapatkan kebenaran semakan kehakiman dan meminta perintah mahkamah untuk membatalkan nasihat Mohd Shafie kepada Juhar supaya membubarkan DUN, membatalkan pengisytiharan pembubaran DUN dan warta pembubaran kerajaan negeri.

Juhar dinamakan sebagai responden pertama, Mohd Shafie sebagai responden kedua, Suruhanjaya Pilihan Raya (SPR) responden ketiga manakala kerajaan Sabah, keempat.- BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Penerima Lengkap Vaksin Mungkin Dibenar Rentas Daerah – PM

KUALA LUMPUR: Kelonggaran bagi individu yang telah lengkap dua dos suntikan vaksin Covid-19 akan diputuskan pada mesyuarat Majlis Pemulihan Negara minggu depan.

Perdana Menteri Tan Sri Muhyiddin Yassin berkata, kelonggaran itu bagi memberi faedah atau keistimewaan kepada mereka yang telah lengkap dos vaksin mereka.

“Dan lepas itu kita akan umumkan apakah kelonggaran-kelonggaran kepada mereka yang dapat dua dos ini supaya mereka tidak terus ‘terikat’; perlu ada beberapa kelebihan (advantage) untuk mereka,” katanya setelah melakukan lawatan ke syarikat farmaseutikal Pharmaniaga LifeScience Sdn Bhd di sini, hari ini.

Muhyiddin berkata, kelonggaran itu mungkin termasuk pergerakan untuk membeli-belah, atau sekurang-kurangnya rentas daerah.

Menurutnya, langkah berkenaan juga seiring dengan pembukaan lebih banyak sektor ekonomi terutama di Lembah Klang pada Fasa Kedua Pelan Pemulihan Negara (PPN) nanti. – HMetro


Dulunya Seorang DJ, Kini Jacinda Ardern Pemimpin Wanita Pertama Di Dunia Pada Usia 37 Tahun

Merupakan pemimpin termuda di dunia, Jacinda Ardern mengambil alih New Zealand sebagai perdana menteri pada usia 37 tahun.  Ketika ini, beliau antara ahli politik yang paling dihormati dunia.

Namun, sebelum Jacinda Ardern memimpin New Zealand melalui tragedi paling buruk yang mereka hadapi kebelakangan ini, beliau hanyalah wanita biasa yang meminati dunia muzik dengan kariernya sebagai seorang DJ.

Di sebalik senyumannya yang memukau, ahli politik pernah bermain set DJ selama 45 minit menghiburkan ribuan penonton di festival muzik Laneway Auckland pada tahun 2014.

Adern sentiasa mengagumkan orang ramai ketika memutarkan lagu-lagunya dengan sangat profesional.

Cintanya terhadap muzik memperlihatkan gambar yang pernah dimuat naik melalui Instagram, mencuba bermain set DJ di salah sebuah kedai rekod tempatan.

Ia agak sukar dipercayai kerana beliau kelihatan berbeza dengan apa yang dilihat hari ini.

Jangan terkejut kerana playlist lagu-lagi yang pernah dimainkan beliau turut disenaraikan didalam Spotify.

Walau bagaimanapun, minatnya untuk menjadi seorang pemimpin dilihat daripada kecil apabila dia pernah menyertai kempen dalam pemilihan sekolah tinggi sebagai presiden dan menjadi sukarelawan Parti Buruh, mengetuk dan menyebarkan risalah sementara masih bekerja di kedai menjual ikan.

Kredibilitinya sebagai seorang pemimpin tidak dapat disangkal.  Tatkala negaranya ditimpa musibah, beliau bertindak secara rasional dan setiap gerak-geri tindakannya mendapat pujian seluruh dunia.


Lima Jari Penghantar Makanan Wanita Terpaksa Dipotong

SANDAKAN: Penghantar makanan wanita yang terbabit dalam kemalangan di Jalan Lintas Labuk dekat Batu Tujuh di sini, semalam hilang lima jari kaki kirinya.

Hapsah Pamma, 40, terpaksa melalui pembedahan memotong lima jari kakinya selepas dirempuh lori dari belakang.

Suaminya, Mohd Fauzi Abdullah@Willie Anselmus, 47, berkata, ketika kejadian dia sedang berehat di rumah dan sedang tidur selepas semalaman bekerja sebagai pengawal keselamatan.

Menurutnya, dia kemudiannya dimaklumkan isterinya terbabit kemalangan dan dia segera bergegas ke hospital.

“Sebaik tiba, isteri kelihatan tenang dan dia tidak langsung menangis kesakitan. Begitu juga keadaannya di lokasi kejadian.

“Saya dimaklumkan dia mampu bertenang dan tidak beremosi keterlaluan. Pada semalam saya dimaklumkan jari kaki isteri saya mesti dipotong semuanya kerana sudah hancur dan putus,” katanya ketika temui Harian Metro, hari ini.

Menurutnya, pada semalam isterinya menjalani pembedahan pemotongan kelima-lima jari kaki kiri dan kini sudah stabil.

“Saya tidak boleh buat apa-apa dan kami terima kejadian ini dengan reda.

“Kami berdua sebenarnya terpaksa bekerja kerana pendapatan saya sebagai pengawal keselamatan tidak dapat menampung kos kehidupan apatah lagi ketika pandemik Covid-19 ini.

“Pendapatan saya hanya RM1,100 sebulan dan kami ada seorang anak yang masih bersekolah di tahun dua,” katanya.

Mohd Fauzi yang tinggal di Kampung Gum-Gum, Batu 16 berkata, isterinya mengambil keputusan menjadi penghantar makanan sejak lapan bulan lalu.

“Saya tidak tahu apa perancangan kami selepas ini tetapi pastinya dia sukar untuk bekerja lagi selepas ini.

“Motosikal isteri juga mengalami kerosakan teruk. Kami hanya ada motosikal. Dia sebuah dan saya ada sebuah.

“Apapun, saya berterima kasih kepada semua pihak mendoakan kami,” katanya. – HMetro

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Tempias Ribut Tropika Podul Di Sabah Sehingga Ahad

KOTA KINABALU: Jabatan Meteorologi Malaysia (MetMalaysia) mengeluarkan amaran angin kencang dan laut bergelora kategori pertama di seluruh kawasan perairan dan pesisiran pantai barat dan pantai timur Sabah sehingga Ahad ini.

Menurut jabatan itu, hujan lebat dan angin kencang akan berterusan melanda negeri ini selama beberapa hari.

“Angin kencang barat daya berkelajuan 40 hingga 50 kilometer sejam dengan ombak mencapai ketinggian sehingga 3.5 meter dijangka berlaku di kawasan perairan Sabah Timur dan Sabah Barat sehingga Ahad

“Keadaan angin kencang dan laut bergelora ini adalah berbahaya kepada bot-bot kecil, rekreasi laut dan sukan laut,” kata jabatan itu.

Angin kencang yang melanda Sabah ketika ini adalah susulan daripada tempias Ribut Tropika Podul yang kini melanda Filipina.

MetMalaysia sebelum ini telah mengeluarkan amaran ribut tropika itu boleh menyebabkan berlakunya angin kencang dan laut bergelora manakala jarak bandar terdekat dengan kedudukan ribut itu ialah kira-kira 1,196 km ke timur laut Kudat, Sabah.

Berdasarkan pencerapan yang dilakukan, kedudukan Ribut Tropika Podul itu kini berada di Tenggara Luzon, Filipina.

Sementara itu, angin kencang yang melanda bermula pukul 11 malam tadi hingga 1 pagi ini menyebabkan banyak rumah, bangunan, infrastruktur awam rosak teruk di kawasan sekitar Kota Kinabalu.

Beberapa kejadian pokok tumbang dan ranting patah turut berlaku, namun tiada kemalangan jiwa dilaporkan setakat ini.


Komuniti Maritim Sabah Diingatkan Tidak Bersubahat Dengan Tekong Seludup

TAWAU, 16 Nov : Komuniti maritim di kawasan Zon Selamat Timur Sabah (ESSZone) diingatkan tidak bersubahat dengan tekong laut atau darat untuk menyeludup masuk rokok mahupun pendatang haram ke Sabah.

Komander Kawasan Keselamatan Khas Pantai Timur Sabah (ESSCom) Datuk Ahmad Fuad Othman berkata tindakan tegas akan diambil jika mereka dikesan bersubahat melindungi pendatang haram atau menyembunyikan barang seludup.

“Jangan biarkan tekong-tekong ini cuba mengambil kesempatan, dan sebaliknya jadi ‘mata serta telinga’ kepada pasukan keselamatan dengan menyalurkan maklumat penting berkaitan jenayah rentas sempadan,” katanya dalam kenyataan di sini  hari ini.

Menurutnya, kawalan keselamatan di sempadan perairan dan daratan ESSZone terus diperketatkan melalui rondaan agresif pasukan keselamatan termasuk ‘show of force’ sebagai menangani kemasukan pendatang haram serta penyeludupan barang ke Sabah.

Katanya, rondaan agresif serta semangat kerja berpasukan yang ditunjukkan antara Angkatan Tentera Malaysia (ATM), Polis Diraja Malaysia (PDRM) serta Agensi Penguatkuasaan Maritim Malaysia (APMM) dalam Operasi Cegah Pati (OCP) Daratan Selatan di sini banyak menggagalkan cubaan pendatang haram menyusup masuk serta penyeludupan.

“Misalnya, semalam satu rampasan rokok seludup dilakukan membabitkan 22,900 bungkus rokok dengan nilai RM288,032 di tepi pantai Kampung Hidayat, Batu 4, Jalan Apas di sini.

“Radar ATM mengesan pergerakan bot mencurigakan dari Pulau Sebatik menuju ke tebing laut Kampung Hidayat pada 7.35 malam, pasukan keselamatan yang bergegas ke lokasi kejadian hanya menemukan longgokan plastik hijau berisi rokok seludup dan tekong melarikan diri,” katanya.

Ahmad Fuad berkata rokok terbabit yang dipercayai untuk pasaran tempatan dibawa ke balai polis Tawau untuk tindakan lanjut dan kes disiasat mengikut Seksyen 135(d) Akta Kastam 1967. – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Polis Tahan Lelaki Tempatan Disyaki Curi Besi Penutup Longkang Di Inanam

KOTA KINABALU, 21 Julai: Polis menahan seorang lelaki warga tempatan selepas dipercayai terlibat dalam kegiatan mencuri besi penutup longkang termasuk penebat pencawang elektrik di sekitar Inanam, Khamis lepas.

Ketua Polis Daerah Kota Kinabalu, ACP Habibi Majinji berkata suspek ditahan di belakang sebuah pasar raya dekat pekan Inanam selepas anggota polis menjalankan rondaan di kawasan itu mendapati kereta dipandu suspek berada dalam keadaan mencurigakan sebelum ditahan untuk pemeriksaan.

“Ketika polis menghampiri kereta itu mendapati terdapat beberapa besi penutup longkang berada di bahagian penumpang belakang kereta.

“Setelah pemeriksaan lanjut dibuat, polis mendapati 30 unit besi penutup longkang, sembilan unit penebat pencawang elektrik dan masing-masing satu unit pemotong besi serta gergaji besi disimpan dalam kereta yang digunakan suspek pada masa itu,” katanya dalam kenyataan di sini, hari ini.

Ketika pemeriksaan, polis cuba menahan seorang lagi lelaki yang juga rakan suspek namun berlaku sedikit pergelutan sehingga lelaki berusia lingkungan 20an itu dapat melarikan diri.

Beliau berkata siasatan lanjut mendapati suspek turut mengaku baharu sahaja mencuri besi penutup longkang di kawasan sekitar Inanam.

Polis masih memburu rakan suspek yang masih bebas, dan kes disiasat mengikut Seksyen 379 Kanun Keseksaan, katanya.


Hajiji Noor Alu-Alukan Penggunaan Istilah ‘Wilayah’ Untuk Sabah

SANDAKAN: Isu tular berhubung pertukaran penggunaan istilah wilayah ke atas Sabah dan Sarawak belum dapat dipastikan kesahihannya.

Bagaimanapun, Ketua Menteri Sabah, Datuk Seri Hajiji Noor ketika diminta mengulas isu berkenaan berkata, pihaknya mengalu-alukan perkara terbabit.

Jelasnya, jika diimbas kembali sejarah penubuhan Malaysia, Sabah dan Sarawak sememangnya sebuah wilayah.

“Sebenarnya, itulah apabila kita bersetuju menubuhkan negara Malaysia, Sabah adalah satu wilayah, Sarawak satu wilayah dan bergabung dengan Tanah Melayu untuk menubuhkan negara Malaysia.

“Jadi mungkin itulah antara yang diperlukan oleh penduduk-penduduk di Negeri Sabah dan juga di Sarawak supaya balik ke asal nama di mana Sabah dianggap satu wilayah dan juga Sarawak dianggap satu wilayah, dan ini amat kita alu-alukan.

“Bagi saya ini adalah satu usaha untuk menguatkan lagi kesatuan negara kita Malaysia,” katanya.

Beliau berkata demikian dalam sidang media selepas Majlis Pertemuan Bersama Pemimpin Parti Pribumi Bersatu Malaysia (Bersatu) Zon Lima Sabah, di Sandakan, pada Khamis malam.

Terdahulu, pada Khamis sebuah portal berita melaporkan Kementerian Komunikasi dan Multimedia (KKMM) sedang melaksanakan pertukaran nama cawangan bagi semua agensi di bawahnya di Sabah dan Sarawak.

Lapor portal itu, sumber KKMM berkata pelaksanaan itu dilakukan susulan keputusan dan arahan diperoleh pada Mesyuarat Kabinet sebelum itu.

Ia selepas perdana menteri Tan Sri Muhyiddin Yassin awal bulan ini, mengumumkan panggilan untuk Sabah dan Sarawak yang sebelumnya disebut sebagai ‘negeri’ ditukar kepada ‘wilayah’ serta-merta.

Perkara itu kemudiannya tular di media sosial. – AWANI

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Ketepikan Perbezaan Dalam Meraikan 1 Syawal

KOTA KINABALU: Kerajaan Sabah akan memastikan faedah pembangunan dan kemakmuran ekonomi dapat dinikmati rakyat secara bersama dan saksama.

Dalam perutusan Aidilfitri, Ketua Menteri Sabah, Datuk Seri Mohd Shafie Apdal, berkata biarpun berdepan dengan ketidaktentuan ekonomi global, kerajaan negeri sentiasa berusaha mencari pelbagai langkah dengan meneroka bidang yang membantu rakyat dalam menghadapi kemelut itu.

Katanya, kerajaan terus komited menjalankan promosi produk tempatan yang boleh merancakkan lagi kemasukan pelancong ke negeri ini dengan sektor pelancongan serta perkhidmatan kerajaan kekal sebagai penyumbang utama.

“Kita juga masih berusaha agar sektor pertanian dapat diperkasakan dengan pelaksanaan Dasar Pertanian Sabah Ketiga dan penekanan terhadap bidang pemodenan industri hiliran asas tani, peningkatan produktiviti pengeluaran hasil tanaman serta perikanan.

“Selaku kepemimpinan negeri, hasrat kita adalah memastikan ini semua dapat dinikmati oleh rakyat,” katanya dalam satu kenyataan, di sini hari ini.

Mohd Shafie turut menyeru umat Islam agar lebih peka dan bijak dalam menyaring maklumat serta mendalami tafsiran yang murni dan benar.

Beliau berkata, antara cabaran dihadapi umat Islam pada masa kini adalah dalam aspek keselamatan dan keamanan kerana kewujudan fahaman atau ideologi esktrem, ajaran salah,

“Sungguhpun negara kita Malaysia berada dalam kedudukan ketiga paling aman di rantau Asia, namun untuk mengekalkan keadaan itu bukanlah semudah disangka,” katanya.

Mohd Shafie turut menyeru rakyat berbilang kaum di negeri ini agar terus memperkukuh perpaduan dengan mengeratkan persaudaraan, mengetepikan segala perbezaan dan menikmati

keharmonian sedia ada dengan budaya berlapang dada. – Berita Harian


Bantuan Khas Aidilfitri RM500 Untuk Penjawat Awam – PM

KUALA LUMPUR : Kerajaan bersetuju untuk memberi Bantuan Khas Kewangan Aidilfitri sebanyak RM500 kepada semua penjawat awam Gred 56 dan ke bawah termasuk kakitangan kontrak, pegawai sambilan harian serta lantikan di bawah MySTEP.

Perdana Menteri, Tan Sri Muhyiddin Yassin berkata, pesara kerajaan juga akan menerima bantuan sebanyak RM250.

Menurutnya, pemberian ini adalah bagi menghargai jasa dan pengorbanan penjawat awam dalam menggalas tanggungjawab menyampaikan perkhidmatan kepada rakyat terutamanya semasa negara mengharungi tempoh yang penuh cabaran ini.

“Pembayaran bagi bantuan khas ini akan dibuat bersama dengan pembayaran gaji bulan Mei iaitu pada 6 Mei 2021,” katanya menerusi kenyataan pada Khamis.


COVID-19: PUSPAKOM Kembali Operasi 29 April Ini

KUALA LUMPUR: Pusat Pemeriksaan Kenderaan Berkomputer (PUSPAKOM) akan kembali beroperasi bagi pemeriksaan kenderaan perdagangan kategori tertentu bermula 29 April ini.

Ia membabitkan semua cawangan PUSPAKOM di seluruh negara kecuali Batu Caves, Pandan Mewah, Glenmarie dan Taman Daya, Johor.

PUSPAKOM dalam satu kenyataan hari ini memaklumkan, perkhidmatan trak bergerak juga akan beroperasi semula pada tarikh sama.

“Cawangan PUSPAKOM di kawasan Lembah Klang, Negeri Sembilan, Melaka, Pulau Pinang, Perlis, Pahang, Sabah dan Sarawak akan beroperasi pada Isnin hingga Jumaat (kecuali cuti umum), bermula jam 8 pagi hingga 5 petang.

“Manakala di Johor, Kedah, Kelantan dan Terengganu operasi pada Ahad hingga Khamis (kecuali cuti umum) mula jam 8 pagi hingga 5.30 petang,” katanya.

Menurut kenyataan itu, kategori kenderaan perdagangan yang boleh diterima oleh PUSPAKOM untuk sementara ini termasuk kenderaan barangan, perkhidmatan awam dan pelancongan.

“PUSPAKOM akan mengumumkan kelak jika perkhidmatan pemeriksaan lain akan beroperasi semula.

“Cawangan yang dibuka juga akan menyediakan khidmat pembaharuan insurans, sementara cawangan di Lembah Klang dan zon selatan yang sebelum ini menawarkan perkhidmatan pembaharuan Lesen Kenderaan Motor (LKM) juga akan menyediakan perkhidmatan berkenaan,” katanya.

Mengulas lanjut, PUSPAKOM berkata semua pelanggan perlu membuat tempahan menerusi sistem MyPUSPAKOM sebelum hadir membuat pemeriksaan kenderaan bagi mengelak kesesakan.

Katanya, tiada pelanggan dibenarkan ‘walk-in’ untuk pemeriksaan kecuali untuk kenderaan yang perakuan pemeriksaannya tamat antara 18 Mac hingga 28 April ini.

“Bagaimanapun, kumpulan ini perlu merujuk jadual berikut untuk memastikan tarikh yang ditetapkan bagi pemeriksaan kenderaan mereka menerusi, https://www.puspakom.com.my/news announcement/.

“Kenderaan yang tamat tempoh perakuan pemeriksaan selepas 28 April ini, diwajibkan membuat temujanji dalam talian di www.mypuspakom.com.my sebelum hadir pemeriksaan.

“Semua pelanggan yang ingin hadir menjalani pemeriksaan kenderaan, perlu membawa ‘insurance cover note’ sebagai dokumen tambahan selain kad pendaftaran kenderaan asal dan perakuan pemeriksaan terkini,” katanya. – BH Online


Pemandu Teksi Rempuh 3 Kenderaan Di Airport KK Meninggal Dunia

KOTA KINABALU: Seorang pemandu teksi yang mengamuk dengan merempuh tiga kenderaan lain di Lapangan Terbang Antarabangsa Kota Kinabalu (KKIA) 19 Julai lalu dilaporkan meninggal dunia.

Ng Chin Seng, 65, dilaporkan meninggal dunia Isnin lalu akibat kegagalan buah pinggang dan beberapa penyakit lain.

Pengerusi Persatuan Limousin dan Teksi KKIA, Shamsuddin Mohd Shah, berkata Ng sebelum ini mempunyai kesukaran hidup dan tekanan mental selain beberapa isu kesihatan lain termasuk terpaksa menjalani rawatan dialisis akibat masalah buah pinggang.

“Kita sememangnya cuba membantu mendiang sebaik mungkin yang termampu. Dia tidak mempunyai rumah tetap selepas berpisah dengan keluarganya.

“Difahamkan, dia sering bermalam merata tempat termasuk dalam kenderaannya,” katanya ketika dihubungi.

Shamsuddin berkata, beberapa ahli persatuan memaklumkan akan membuat penghormatan terakhir kepada Ng sebelum pengebumiannya pada Khamis.

Sementara itu, ketika ditanya mengenai insiden 19 Julai lalu, Shamsuddin berkata, kejadian hanya disebabkan salah faham.

Katanya, malah pemilik kenderaan yang dirempuh Ng juga tidak mengambil tindakan terhadapnya atau menuntut sebarang ganti rugi.

“Kita tahu masalah dihadapi mendiang dan kita semua juga terkesan dengan pandemik Covid-19 yang menyebabkan banyak perniagaan termasuk perkhidmatan kami turut terjejas,” katanya.

Shamsuddin turut berharap kerajaan dapat mempertimbangkan kesusahan dan kesukaran dihadapi pemandu limosin dan teksi di KKIA.

Katanya, masalah kekurangan peluang pendapatan itu sudah berlarutan sejak setahun lalu akibat pandemik Covid-19.

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Warisan Lancar Sayap Di Semenanjung 17 Dis, Kata Shafie

KOTA KINABALU: Presiden Warisan Shafie Apdal berkata, parti itu bakal melancarkan sayapnya di Semenanjung pada 17 Dis dengan tumpuan diberikan kepada beberapa kawasan tertentu.

Katanya, langkah itu adalah bagi memastikan Warisan mempunyai masa yang cukup untuk membuat persediaan di kawasan yang boleh memberi impak pada pilihan raya akan datang.

Beliau berkata, walaupun perkara yang penting ketika ini adalah melebarkan sayap parti itu ke Semenanjung, namun mereka tidak mahu terlalu bercita-cita tinggi dengan membuka cawangan di semua kawasan.

“Kita perlu bersifat selektif maka, ada kawasan yang kita tidak akan buka cawangan kerana kita tidak mempunyai masa yang mencukupi.

“Bagaimanapun, kita sudah melakukan proses yang sepatutnya, jadi tiada masalah untuk merealisasikan (pembukaan cawangan),” katanya selepas merasmikan Persidangan Tahunan Warisan Bahagian Putatan, semalam.

Ahli Parlimen Semporna itu berkata, parti itu tidak mahu melebihi had yang ada kerana pilihan raya akan diadakan pada bila-bila masa pada tahun depan atau mungkin tahun berikutnya.

Katanya, senarai pemangku jawatan yang akan dipilih di beberapa negeri sudah tersedia dan parti itu sedang melakukan perincian bagi memilih penaja yang sesuai untuk menjadi ketua di kawasan tertentu.

Beliau berkata, terdapat Ahli Dewan Undangan Negeri (ADUN) di Semenanjung yang juga menyatakan kesediaan menyertai Warisan.

“Saya sudah bertemu beberapa individu ketika berada di Kuala Lumpur,” katanya.

Mengulas lanjut Shafie berkata, selepas melebarkan sayap parti, Warisan akan bekerjasama erat dengan rakan seperjuangannya, Syed Saddiq Syed Abdul Rahman daripada Parti Ikatan Demokratik Malaysia (Muda).

“Saya sudah pun berbincang dengan Syed Saddiq dan jawatankuasa MUDA dan saya fikir semuanya sudah jelas.

“Kita juga sedia maklum bahawa parti Muda masih belum diluluskan, sebab itu saya berjumpa pemimpin mereka untuk melihat bagaimana gabungan kerjasama ini dapat direalisasikan,” katanya. – FMT


Tidak Jadi Bunuh Diri Selepas Ternampak Kelibat Buaya

Hasrat seorang jurutera di sebuah syarikat swasta untuk menamatkan nyawanya sendiri terbatal selepas ternampak kelibat buaya setelah terjun ke dalam sungai.

Dalam kejadian yang berlaku pada Isnin lalu, wanita berusia 34 itu bertindak sedemikian kerana disebabkan tekanan perasaan yang membuatkan dia nekad untuk terjun ke dalam sungai tersebut.

Bagaimanapun, wanita itu ternampak kelibat buaya membuatkan dia terus berenang ke tebing sungai dan membatalkan niatnya untuk membunuh diri.

“Dia mendakwa ternampak kelibat buaya menyebabkannya tidak meneruskan hasratnya untuk membunuh diri. Wanita itu menceritakan kejadian tersebut selepas diselamatkan orang awam,” kata sumber yang dipetik oleh Kosmo Online.

Ketua Polis Daerah Klang Selatan, Asisten Komisioner Shamsul Amar Ramli mengesahkan kejadian itu dan ketika pihaknya tiba di lokasi mendapati wanita itu berada dalam keadaan basa di tepi jalan dan tidak mengalami sebarang kecederaan.

“Siasatan awal mendapati wanita yang masih bujang itu mengalami tekanan perasaan. Wanita itu bekerja di Port Dickson selama lapan tahun sebelum ditukarkan ke Petaling Jaya,” katanya.

Kes disiasat mengikut Seksyen 309 Kanun Keseksaan.

Terdahulu dalam satu kes di Indonesia, seorang wanita tidak jadi membunuh diri dan tergantung di tepi jambatan menjerit meminta tolong orang awam yang lalu di kawasan itu. Tidak diketahui apa motifnya untuk membunuh diri, tetapi dia sempat menjerit, “Tangan aku dah tak kuat, cepatlah tolong!”.


Akibat Dendam, Mayat Lelaki Ditemukan Terapung Di Pulau Bohey Dulang

SEMPORNA: Mayat seorang lelaki dalam keadaan tertiarap dijumpai dengan kesan luka di leher serta kepala di pesisir pantai Pulau Bohey Dulang dekat sini, semalam.

Ketua Polis Daerah Semporna Superintendan Mohd Farhan Lee Abdullah berkata, lelaki dikenali sebagai Tendang Sampulatik, 40, itu ditemukan orang awam yang kemudian menghubungi bilik gerakan Ibu Pejabat Polis (IPD) Semporna pada 4.42 petang.

“Mayat mangsa dibawa ke Hospital Semporna dan dikenal pasti oleh isterinya yang sebelum itu membuat laporan pada 11.15 pagi semalam, mengenai mangsa dibawa lari oleh tiga lelaki menuju ke Pulau Boheyan.

“Berdasarkan aduan, mangsa dibawa lari pada Khamis lalu (9 Sept) dalam 7 malam ketika sedang memancing di atas perahu bersama anak, isteri serta ibu mentua (di perairan Pulau Bum Bum di sini),” katanya menerusi satu kenyataan hari ini.

Beliau berkata, ketika kejadian perahu mereka dilanggar sebuah bot dinaiki tiga suspek dan salah seorang suspek memukul mangsa sehingga terjatuh ke laut sebelum melarikan suspek ke Pulau Boheyan.

Mohd Farhan berkata, siasatan masih dijalankan berhubung penemuan mayat dan aduan yang diterima dan kes terbabit disyaki berpunca daripada dendam.

Katanya, isteri mangsa yang tinggal di Kampung Labuan Haji, Pulau Bum Bum mengenali semua suspek dan berikutan itu polis giat mengesan dua suspek masing-masing berusia 40 tahun dan 50 tahun yang tinggal di Pulau Boheyan.

Beliau berkata, kesemua suspek dipercayai melarikan ke sempadan Filipina dan kes disiasat di bawah Seksyen 302 Kanun Keseksaan.

Orang awam yang mempunyai maklumat tentang kejadian serta suspek agar menghubungi pegawai penyiasat Asisten Superintendan Arif Abd Razak di talian 088-454464. – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


2 Kenderaan Dihempap Pokok Tumbang

SANDAKAN: Dua pemandu terselamat selepas sebatang pokok tiba-tiba tumbang dan menghempap kenderaan yang dipandu dalam kejadian di Jalan Sabah Hotel, di sini, hari ini.

Dalam kejadian jam 6.30 pagi itu, kedua mangsa berusia 30-an yang memandu Proton Axia dan Proton Saga itu bagaimanapun terselamat tanpa sebarang kecederaan.

Jurucakap Pusat Gerakan Operasi (PGO) Jabatan Bomba dan Penyelamat Malaysia (JBPM) Sabah berkata, pihaknya menerima panggilan kecemasan pada jam 6.32 pagi.

Katanya, susulan laporan itu, sepasukan lima anggota dan pegawai bersama sebuah jentera dikerah ke lokasi kejadian.

“Sebaik tiba di lokasi, kedua-dua mangsa berada dalam keadaan selamat manakala dua kenderaan jenis Proton Saga dan Proton Axia terperangkap di bawah pokok tumbang.

“Pasukan operasi terus menjalankan operasi memotong dan mengalihkan pokok tumbang berkenaan,” katanya dalam kenyataan media yang dikeluarkan, hari ini.

Menurutnya, pasukan bomba kemudiannya melakukan pemeriksaan akhir sekitar kawasan bagi memastikan tiada kemerbahayaan lain sebelum operasi ditamatkan sepenuhnya sejurus selepas itu. – asiatimes


Kerajaan GRS Lulus Peruntukan RM6.5 Juta Naik Taraf Jalan KK-Kudat Bypass

KOTA BELUD: Kerajaan Gabungan Rakyat Sabah (GRS) meluluskan peruntukan berjumlah kira-kira RM6.5 juta untuk menaik taraf laluan Kota Kinabalu-Kudat Bypass (Lebak Moyoh-Kampung Sembirai) di sini yang sering dilanda banjir.

Ketua Menteri Datuk Seri Panglima Hajiji Haji Noor berkata, langkah segera perlu diambil berikutan laluan terbabit adalah jalan utama yang menghubungkan Kota Marudu, Kudat dan Pitas untuk ke Kota Kinabalu.

Katanya, tahun ini sahaja laluan itu terjejas akibat bencana banjir sebanyak lima kali.

“Saya dimaklumkan, apabila dilanda banjir pengguna jalan raya terpaksa menunggu seharian sebelum dapat melalui jalan berkenaan.

“Justeru, kita perlu mengambil langkah segera untuk mengatasi masalah ini,” katanya mengumumkan perkara itu selepas mengadakan lawatan ke kawasan laluan berkenaan di sini  hari ini.

Beliau berkata, naik taraf yang akan dijalankan membabitkan kerja meninggikan jalan sepanjang 550 meter bermula dari bulatan Kota Belud hingga jambatan Sungai Gurong-Gurong dan beberapa meter menuju ke laluan kawasan pekan.

Pada masa sama jelasnya, sistem saliran dan pembentungan turut dinaik taraf. Kerja-kerja naik taraf jalan akan dimulakan dalam masa terdekat ini.

Hajiji turut diberi taklimat oleh Pengarah Jabatan Kerja Raya (JKR) Sabah Ali Ahmad berhubung keadaan laluan itu yang dilanda banjir sebanyak 33 kali sejak 2019 dan menyebabkan ramai pengguna jalan raya terjejas.

Turut hadir, Setiausaha Kerajaan Negeri Datuk Seri Panglima Safar Untong. – Utusan Borneo

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Banjir Di Tenom Kali Ini Terburuk Sejak 2014 – Penduduk

KOTA KINABALU: Penduduk menyifatkan banjir yang melanda Tenom, Sabah sejak beberapa hari lalu yang terburuk sejak tujuh tahun lalu.

Banjir sejak seminggu lalu itu turut mengakibatkan puluhan kampung terjejas, dengan ratusan rumah dinaiki air dan lebih 5,000 orang terpaksa dipindahkan.

Setakat 12 tengah hari tadi, seramai 4,597 mangsa masih berada di pusat penempatan sementara (PPS).

Parida Jikat, 42, dari Kampung Kallang Kanar, berkata banjir kali ini hampir sama dengan banjir yang melanda Tenom pada 2014.

Katanya, beberapa rumah ahli keluarganya di kampung berkenaan serta bersebelahan dinaiki air sehingga paras dada.

“Rumah ahli keluarga kami berada dalam satu kawasan, ada beberapa rumah dan yang paling terjejas teruk ialah rumah abang saya sehingga dia tidak mampu menyelamatkan sejumlah barang dalam rumah.

“Dua rumah adik saya yang tinggal di kampung sebelah juga dinaiki air sehingga paras dada, tetapi saya bersyukur, semua ahli keluarga selamat,” katanya.

Parida berkata, selepas banjir tujuh tahun lalu itu, ada bencana sama berlaku beberapa tahun lalu, tetapi ia tidak seteruk kali ini.

Walaupun kini air semakin surut, katanya, beliau dan ahli keluarga lain tetap berjaga-jaga kerana banjir mungkin kembali jika cuaca buruk berterusan.

“Selepas kejadian 2014, kami sebenarnya mula mengambil langkah berjaga-jaga, malah bapa saya membina satu sampan khas untuk menghadapi kemungkinan banjir.

“Tahun ini, sampan yang dibina bapa saya akhirnya digunakan. Kami menggunakannya untuk pergi ke rumah adik saya di kampung sebelah. Biasanya kami naik kereta ke sana (kampung sebelah), tetapi sekarang ini naik sampan pun boleh.”

Jubidol Lauseh, 62, dari Kampung Bunut, berkata selain rumah dinaiki air, banjir kali ini turut memusnahkan tanaman penduduk.

Katanya, hampir 90% kawasan di Kampung Bunut dinaiki air sehingga menyebabkan sejumlah penduduk terpaksa dipindahkan ke PPS.

“Rumah saya juga dinaiki air, tetapi tidaklah dalam sangat dan barang-barang berharga kami telah pindahkan ke tingkat atas.

“Bagaimanapun, saya kesian dan sedih apabila melihat sejumlah rumah di Kampung Bunut ini ditenggelami air, bukan saja harta benda mereka, tetapi juga hasil pertanian mereka turut musnah.” – FMT


Lebih 1,000 Ahli WARISAN Parlimen Libaran Keluar Parti

SANDAKAN: Lebih 1,000 ahli Parti Warisan Sabah (WARISAN) termasuk 11 ketua cawangan dari Parlimen Libaran mengumumkan keluar parti hari ini atas kekesalan mereka terhadap pemimpin parti itu yang dianggap tidak mempedulikan cawangan terbabit selepas menang Pilihan Raya Umum Ke-14 (PRU-14).

Pengumuman keluar parti itu, yang membabitkan semua cawangan parti di bawah Pusat Daerah Mengundi (PDM) Airport dan Sibugal, dipimpin oleh ketua cawangan Sejati 1, Ibrahim Yusof.

“Kami telah bertungkus lumus untuk memenangkan WARISAN pada PRU-14 lalu, tetapi kami langsung tidak dihargai.

“Antaranya, cawangan kami gagal didaftarkan dengan Jabatan Pendaftaran Pertubuhan (ROS), walaupun telah hantar borang pendaftaran sebelum PRU-14 lagi,” katanya pada sidang akhbar mengenai perkara itu yang turut dihadiri kesemua 11 ketua cawangan terbabit.

Ibrahim berkata pengumuman keluar parti 11 cawangan itu tidak ada kaitan dengan mana-mana pemimpin atasan parti dan tindakan itu atas keputusan mereka sendiri.

Katanya, ahli yang keluar parti itu memilih untuk menjadi ahli bebas, sementara Ibrahim memaklumkan telah membuat keputusan untuk menyertai sebuah parti tempatan Sabah iaitu Parti Perpaduan Rakyat Sabah. – BERNAMA

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


PRN Sabah: PM Beri Bayangan Hajiji Bakal Ketua Menteri

TUARAN: Tan Sri Muhyiddin Yassin memberi bayangan kemungkinan Ketua Badan Pimpinan Parti Pribumi Bersatu Malaysia (BERSATU) Sabah, Datuk Hajiji Noor, dilantik sebagai Ketua Menteri jika gabungan Perikatan Nasional (PN) dan rakannya menang pada Pilihan Raya Negeri (PRN), 26 September ini.

Perdana Menteri memberi bayangan itu ketika berucap di Pejabat BERSATU Tuaran untuk memberi semangat kepada Hajiji sebelum mengemukakan pencalonan bagi kerusi Dewan Undangan Negeri (DUN) Sulaman di Dewan Seri Sulaman, hari ini.

“Kerja untuk bantu calon kita ini manalah tahu kalau rakan-rakan kita dalam PN, Barisan Nasional (BN) dan yang lain pun bersetuju, …Hajiji adalah yang terbaik kita nak tawarkan sebagai calon memimpin negeri Sabah,” katanya.

Atas sebab itu, katanya, Hajiji perlu diberikan sokongan untuk memenangi kerusi DUN Sulaman.

“Kita semua berdoa dengan izin Allah Hajiji nanti selesai pilihan raya ini akan terpilih menjadi wakil rakyat di sini,” katanya.

Sebelum itu, dalam ucapannya, Muhyiddin mengumumkan kerjasama PN, BN dan Parti Bersatu Sabah (PBS) akan dikenali sebagai Gabungan Rakyat Sabah apabila memenangi Pilihan Raya Negeri (PRN) pada 26 September ini.

Sementara itu, mengulas mengenai kemungkinan beliau dilantik Ketua Menteri jika PN, BN dan PBS menang, Hajiji berkata, isu itu akan dibincangkan apabila tiba masanya.

“Saya tidak dimaklumkan secara khusus mengenai perkara ini tapi apapun kita dengan parti rakan BN dan PBS akan selesaikan isu ini bila tiba masanya,” katanya sambil menambah apa yang lebih penting ketika ini adalah menang PRN ini.

Berkaitan Gabungan Rakyat Sabah yang diumumkan Perdana Menteri, Hajiji berkata, nama itu dipilih kerana ia dilihat sangat baik untuk ditawarkan kepada rakyat selepas WARISAN.

“Kita guna gabungan ini untuk memastikan masa depan Sabah dan rakyatnya terus dibela dan dibangunkan,” katanya.- BH Online


Polis ketatkan kawalan berikutan pendengaran keputusan kes saman Musa

KOTA KINABALU, 5 Nov  – Polis Sabah akan memperketatkan kawalan di beberapa kawasan di Kota Kinabalu berikutan pendengaran keputusan mahkamah melibatkan saman bekas Ketua Menteri Sabah Tan Sri Musa Aman yang mencabar pelantikan Ketua Menteri Sabah Datuk Seri Mohd Shafie Apdal pada 7 Nov ini.

Pesuruhjaya Polis Sabah Datuk Omar Mammah berkata selain sekitar kawasan Kompleks Mahkamah Kota Kinabalu, pihak polis juga meningkatkan kawalan di Pusat Pentadbiran Negeri Sabah (PPNS) dan beberapa kawasan lain, namun enggan mengulas kawasan lain itu.

“Saya ingin menasihatkan agar penyokong kedua-dua pihak (Musa dan Mohd Shafie) supaya menghormati keselamatan dan ketenteraman awam.

“Polis tidak akan teragak-agak untuk menangkap sesiapa sahaja yang cuba menimbulkan gangguan terhadap keselamatan orang lain dan prosiding mahkamah,” katanya.

Beliau berkata demikian kepada pemberita selepas menyaksikan majlis serah terima tugas Timbalan Pesuruhjaya Polis (PJP) Sabah antara Ketua Jabatan Pengurusan Ibu Pejabat Polis Sabah SAC Mohamad Zulkarnain Abdul Rahman, yang memangku Timbalan PJP Negeri, dan bekas Timbalan Pengarah Pengurusan (Pentadbiran) Bukit Aman Datuk Zaini Jass di sini hari ini.

Pada 6 Jun lalu, Musa yang juga Anggota Dewan Undangan Negeri Sungai Sibuga, memfailkan saman terhadap Yang Dipertua Negeri Tun Juhar Mahiruddin dan Mohd Shafie 17 Mei lepas memohon pengisytiharan Musa kekal sebagai ketua menteri Sabah yang sah.

Mengenai kekecohan pada pemilihan PKR di Keningau Sabtu lepas (3 Nov), Omar berkata beliau telah mengarahkan Ibu Pejabat Polis Daerah Keningau untuk merakamkan keterangan saksi mengenai kejadian itu.

Pemilihan Cabang PKR Keningau kecoh apabila penyokong seorang calon yang bertanding jawatan Ketua Cabang itu bertindak menceroboh pusat pemilihan selepas pusat berkenaan ditutup pada jam 4 petang.

Sementara itu, Omar memberitahu pihak polis telah menyelesaikan siasatan kes rogol seorang remaja perempuan berumur 14 tahun di sebuah pusat tahanan sementara di Papar dan akan menyerahkan kes itu kepada Pejabat Pengarah Pendakwa Raya Sabah untuk tindakan lanjut.

Katanya, seorang suspek yang dipercayai bertugas sebagai salah seorang pengawal pusat tahanan itu ditahan polis dan dipercayai mangsa dan suspek saling mengenali satu sama lain.

Mangsa, yang ditahan di pusat itu sejak November tahun lepas dan telah dihantar pulang ke negara asalnya Filipina selepas kejadian, didakwa dirogol di pusat itu pada Mei lepas dan hamil enam bulan.


Sabah Turut Patuhi Lanjutan ‘Lockdown’ PKP 3.0

KOTA KINABALU: Kerajaan Sabah mengumumkan negeri itu akan mematuhi ‘lockdown’ di bawah perintah kawalan pergerakan (PKP 3.0) yang telah dilanjutkan sehingga 28 Jun.

Dalam kenyataan, Ketua Menteri Hajiji Noor berkata, keputusan itu susulan penilaian dilakukan Jawatankuasa Pengurusan Bencana Covid-19 Negeri Sabah dalam satu mesyuarat, hari ini.

“Keputusan itu dilihat sebagai langkah berjaga-jaga bagi mengekang peningkatan jangkitan di negeri ini,” katanya.

Sebelum ini, kerajaan negeri itu tidak semestinya mengikut sekatan pergerakan penuh yang dilaksanakan kerajaan persekutuan.

Ketika PKP 3.0 pertama kali diumumkan bulan lalu, media sosial dipenuhi soalan warga Sabah sama ada negeri itu turut akan melaksanakan ‘lockdown.’

Sementara itu, Sabah merekodkan 278 kes baharu dalam tempoh 24 jam, iaitu peningkatan 69 kes berbanding semalam.

Ini hari ke-25 berturut-turut negeri itu merekodkan jangkitan tiga angka.

Menteri Kerajaan Tempatan dan Perumahan Masidi Manjun berkata, bilangan jangkitan yang tinggi adalah susulan tindakan Kementerian Kesihatan mempertingkatkan saringan bersasar rumah ke rumah di lokaliti yang diletakkan di bawah PKP diperketatkan (PKPD).

Tambahnya, saringan tidak hanya terhad kepada kontak rapat.

“Akibatnya, bilangan kes dijangka meningkat dalam beberapa hari akan datang sehingga saringan besar-besaran ini diselesaikan,” katanya dalam kenyataan harian Covid-19.

Beliau berkata, bilangan kes direkodkan hari ini kurang daripada dijangkakan pihak berkuasa.

Menurutnya, ini berkemungkinan susulan langkah berjaga-jaga diambil, termasuk memperketatkan sekatan perjalanan antara daerah serta pengubahsuaian SOP sebagai garis panduan untuk penduduk. – FMT

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Covid-19: 51 Pulih, 38 Kes Baharu Termasuk 26 Import Dicatat Hari Ini

PUTRAJAYA: Sebanyak 51 kes pulih daripada COVID-19 dilaporkan hari ini menjadikan jumlah kumulatif sebanyak 6,404 kes atau 81.5 peratus daripada jumlah keseluruhan kes.

Ketua Pengarah Kesihatan, Datuk Dr Noor Hisham Abdullah, berkata bagi kes baharu pula sebanyak 38 kes dilaporkan sehingga jam 12 tengah hari ini.

Katanya, dengan pertambahan kes baharu itu ia menjadikan jumlah kes positif COVID-19 di negara ini adalah sebanyak 7,857 kes.

“Oleh itu, jumlah kes aktif dengan kebolehjangkitan COVID-19 adalah 1,338 kes.

Daripada jumlah kes baharu itu, sebanyak 26 kes adalah kes import yang mendapat jangkitan di luar negara.

“Daripada 12 kes penularan tempatan, enam kes adalah kes bukan warganegara dan hanya enam kes dalam kalangan warganegara Malaysia.

“Sehingga kini, seramai lapan kes positif COVID-19 sedang dirawat di Unit Rawatan Rapi (ICU) dan dua individu masih memerlukan bantuan pernafasan,” katanya dalam sidang media harian COVID-19, di sini hari ini.

Dalam pada itu, Dr Noor Hisham berkata, hari ini tiada pertambahan kes kematian dan jumlahnya kekal sebanyak 115 kes iaitu 1.46 peratus daripada jumlah keseluruhan kes.- Berita Harian

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost


Bunga Citra Lestari Tempah Liang Lahat Untuk Dirinya Di Sebelah Ashraf Sinclair Berharga RM75,000

Pemergian pelakon Ashraf Sinclair pada pagi Selasa memberi tamparan hebat kepada isterinya Bunga Citra Lestari.

Seperti dipetik Detik.Hot, Bunga turut menempah dua liang lahat secara bersebelahan di tanah perkuburan San Diego Hilss.

Perkara itu diberitahu Ketua Pegawai Eksekutif San Diego Hills, Suziani Japardy yang mendedahkan pelakon wanita itu mahu disemadikan bersebelahan kubur suaminya selepas meninggal dunia.

“Benar, BCL mahu berdampingan dengan suaminya. Itu sudah direncanakan oleh dia,” katanya.

Tambahnya, dua tempahan tersebut dibuat menerusi pengurusnya Doddy dengan harga Rp260 juta atau RM75,000.

“Beliau tak mahu single. Dia mahu berdampingan dengan suami. Pengurusnya yang menghubungi saya,” ujarnya.

Jenazah Allahyarham akan dikebumikan di kawasan yang eksklusif dikenali sebagai ‘semiprivat’ di tanah perkuburan tersebut.

“Kubur yang ditempah khudus untuk dua orang ini ada pembatas kiri dan kanan.

“Pihak BCL menghubungi kami pada pukul 7 pagi Selasa,” ujarnya.

Allahyarham meninggal dunia pada pagi Selasa akibat serangan jantung.

Ashraf meninggalkan seorang balu, Bunga Citra Lestari dan anak Noah Aiden Sinclair berusia 10 tahun.


Pemilihan Bersatu Sabah: Hajiji Antara Ketua Bahagian Menang Tanpa Bertanding

KOTA KINABALU, 29 Jan: Ketua Badan Pimpinan Parti Pribumi Bersatu Malaysia (Bersatu) Negeri Sabah, Datuk Seri Hajiji Noor mengekalkan jawatan Ketua Bahagian Bersatu Tuaran apabila tidak dicabar sehingga pencalonan ditutup pada Ahad lalu.

Sesi pencalonan untuk pemilihan parti pada Ahad lalu menyaksikan tiada individu lain yang mengemukakan borang untuk mencabar Hajiji yang juga Ahli Dewan Undangan Negeri (ADUN) Sulaman.

Timbalan Ketua Bersatu Sabah, Datuk Seri Masidi Manjun juga menang tanpa bertanding sebagai Ketua Bahagian Bersatu Ranau.

Turut menang tanpa bertanding jawatan Ketua Bahagian ialah Setiausaha Bersatu Sabah, Datuk Seri Dr. Ronald Kiandee (Beluran), Ketua Penerangan Bersatu Negeri, Khairul Firdaus Akbar Khan (Libaran) dan Bendahari Bersatu Negeri, Datuk Mohd Arifin  Mohd Arif (Kimanis).

Empat belas lagi Ketua Bahagian lain juga memang tanpa bertanding ialah Datuk Rahim Bakri (Kudat), Datuk Wetron Bahanda (Kota Marudu), Datuk Japlin Akim (Kota Belud), Encik Mohamed Razali Mohamed Razi (Sepanggar), Datuk Faisyal Yusof Hamdan Diego (Kota Kinabalu), Senator Datuk John Ambrose (Penampang).

Datuk Ghulam Haidar Khan Bahadar (Papar), Datuk Isnin Alisnih (Beaufort), Matbali Musah (Sipitang), Datuk Rubin Balang (Tenom), Azman Ruslan (Keningau), Senator Datuk Abdul Ghani Yassin (Pensiangan), Datuk Awang Kadin Tang (Sandakan) dan Aksyah Nasrah (Kinabatangan).

Manakala enam lagi bahagian lain kebanyakannya menyaksikan pertandingan dua penjuru, kecuali Bahagian Putatan.

Ronald yang juga Setiausaha Bersatu Sabah berkata, semua 25 bahagian di negeri ini layak mengemuka pencalonan bagi pemilihan yang diadakan buat pertama kalinya.

Katanya, Ketua Srikandi (KS) Bersatu Sabah, Datuk Azizah  Mohd Dun bersama 20 lagi KS mengekalkan jawatan mereka apabila turut tidak dicabar.

Mesyuarat Bersatu peringkat cawangan akan dimulakan pada 15 Februari sehingga 29 Mac dan mesyuarat peringkat bahagian pula dijadualkan pada 18 April, manakala Perhimpunan Agung Tahunan (PAT) pula pada 25 hingga 28 Jun depan.


Ambil Dos Penggalak Sebelum Februari ini – KJ

KUALA LUMPUR: Semua penerima dos lengkap vaksin COVID-19, Sinovac yang berusia 18 tahun ke atas perlu mendapatkan suntikan dos penggalak selewat-lewatnya pada Februari tahun depan.

Menteri Kesihatan, Khairy Jamaluddin, berkata individu yang berusia 60 tahun ke atas tanpa mengira jenis vaksin yang diambil sebelum ini juga perlu mendapatkan suntikan dos penggalak itu pada tempoh berkenaan.

“Sekiranya kumpulan individu yang dinyatakan masih tidak mendapatkan suntikan dos penggalak selepas bulan Februari 2022, status vaksinasi akan ditukarkan menjadi tidak lengkap.

“Individu terbabit tidak layak untuk menerima kemudahan yang diberikan kepada penerima dos lengkap vaksin COVID-19,” katanya pada sidang media di Parlimen, di sini hari ini.

Sementara itu, Khairy berkata, Pusat Pemberian Vaksin (PPV) Mega akan diaktifkan semula bagi mempercepatkan pemberian dos penggalak. – BH Online

Ikuti kami di Telegram Untuk Mendapatkan Berita Dari Negeri Sabah: klik 👉 https://t.me/sabahpost